US Dollar kekalkan momentum menaik

Dollar AS terus mengukuh hingga melepasi paras $84.50 pada Khamis. Walaupun bilangan rakyat Amerika memfailkan tuntutan baru untuk faedah pengangguran tidak disangka-sangka naik minggu lalu, namun itu mungkin tidak memberi isyarat perubahan yang ketara dalam keadaan pasaran buruh.
Tuntutan awal untuk faedah pengangguran negara meningkat 11,000 kepada 315,000 untuk minggu berakhir 6 September, paras tertinggi sejak akhir bulan Jun, menurut Jabatan Tenaga Kerja, semalam. Ahli ekonomi yang ditemuramah oleh Reuters telah mengunjurkan tuntutan tergelincir kepada 300,000 minggu lepas. Tempoh itu termasuk cuti Hari Pekerja dan tuntutan cenderung menjadi tidak menentu sekitar hari cuti. Seorang penganalisis Jabatan Buruh berkata tidak ada faktor-faktor khas yang mempengaruhi data peringkat negeri.
Saham Eropah pula ditutup rendah pada Khamis berikutan kebimbangan mengenai tindakan ketenteraan AS dan isu kemerdekaan di Scotland. Bursa Wall Street dan pasaran ekuiti Asia didagangkan bercampur-campur pada hari dagangan terakhir minggu ini apabila pelabur mungkin untuk mengelakkan membuat pembelian agresif sebelum satu set data utama China pada hujung minggu ini dikeluarkan. EURUSD didagangkan rendah pada harga $1,2918 ketika Presiden ECB Mario Draghi berucap pada awal pagi sebelum meningkat kepada harga $1,2940 pada hari Khamis.
 Pound Sterling pula menunjukkan sedikit peningkatan seiring dengan tinjauan terkini yang dibuat menunjukkan isu calon anti kemerdekaan Scotland mula memberi tentangan sengit ketika referendum yang dijadualkan akan berlangsung pada 18 September. Sterling naik 0.2% pada harga $ 1,6227 ketika pasaran Eropah dibuka.
Sekilas imbasan untuk matawang Asia pula memperlihatkan Yen terus ditekan ke paras terendah sejak setahun yang lalu apabila didagangkan pada harga $107,34. Ini dilihat sebagai tindak balas pelabur terhadap dasar monitari Bank Negara Jepun. Aussie dan New Zealand Dollar juga terus menjunam  kepada harga $ 0,9071 dan $0,8164 berikutan data-data suram yang dikeluarkan serta komen dari Mr. Wheeler semalam yang mengekalkan kadar dan dasar negara Kiwi tersebut.


Lepas Kejutan Di Sesi Eropah, EUR/USD Kembali ‘Bearish’ Semula

Pergerakan menarik dipaparkan oleh mata wang utama Khamis semalam dengan tumpuan terhadap keputusan mesyuarat bank-bank pusat menjadi tumpuan selain terdapat kejutan berlaku di sesi Eropah.
US dolar mengukuh sejurus keputusan mesyuarat FOMC awal pagi Khamis semalam menyaksikan kadar faedah dinaikkan lagi sebanyak 75 mata asas oleh Federal Reserve (Fed) untuk kali ketiga berturut-turut.
Namun selepas momentum pengukuhan yang agak reda pada dagangan yang bersambung di sesi Asia, US dolar kembali didagangkan menyusut susulan kejutan kerajaan Jepun untuk campur tangan secara terus dalam pasaran kewangan beberapa jam selepas bank pusat Jepun (BOJ) mengekalkan kadar faedah dan dasar yang longgar.
Langkah luar biasa Jepun tersebut adalah bertujuan untuk mengawal kejatuhan lebih buruk Yen berbanding US dolar yang telah menyusut ke paras terendah sejak 1998, dan telah menyebabkan US dolar lemah di sesi Eropah, namun kembali pulih semula di sesi New York.

Pada carta harga pasangan mata wang EUR/USD semalam menyaksikan penurunan harga telah diteruskan sehingga ke zon support 0.98000 selepas kesan pengukuhan US dolar susulan kenaikan kadar faedah oleh Fed.
Namun selepas bergerak agak perlahan di sesi Asia, berlaku lantunan semula harga ekoran penyusutan US dolar kesan campur tangan Jepun dalam pasaran.
Harga meningkat semula sekitar 100 pips dengan paras rintangan 0.98800 pada zon SBR (support become resistance) diuji, namun harga gagal untuk meneruskan kenaikan lebih tinggi melepasi zon tersebut.
 Penurunan semula harga dipamerkan pada dagangan bersambung pada sesi New York menyaksikan harga masih bergerak dalam trend bearish di mana halangan Moving Average 50 (MA50) pada rangka masa 1 jam di carta EUR/USD belum berjaya ditembusi harga.
Sekiranya harga masih berjaya menyambung penurunan lebih rendah pada penutup dagangan minggu ini, berkemungkinan zon support pada 0.98000 boleh ditembusi untuk harga catatkan paras terendah terbaru 20 tahun.
Untuk penurunan lebih rendah yang diteruskan, harga dilihat boleh mencecah sehingga ke sekitar 0.97000.
Namun, jika lantunan harga berlaku lagi, rintangan pada 0.98800 akan terus menjadi tumpuan untuk diuji harga.
Jika berjaya ditembusi dan juga kenaikan melepasi halangan MA50 yang memberi isyarat perubahan trend, sasaran akan kembali pada zon pariti 1.0000 semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data NFP Bercampur-campur, Tetapi Masih Positif

Sebentar tadi pada pukul 9.30 malam data NFP baru dahaja dikeluarkan. Gunatenaga dalam sektor swasta meningkat pada November, manakala kadar pengangguran US jatuh ke paras terendah sejak sembilan tahun lepas berikutan pengurangan jumlah penduduk yang sedang mencari pekerjaan.  Kadar upah pula mencatatkan kejatuhan 0.1% berbanding bulan Oktober yang meningkat 0.2%.
Tambahan 178,000 dalam pasaran buruh US dengan catatan bulan lepas yang juga meningkat 142,000. Jangkaan oleh Bloomberg bagi data hari ini ialah 180,000. Kadar pengangguran jatuh 0.3% kepada 4.6% dari 4.9% pada bulan Oktober.
Data pada hari ini menunjukkan data yang bercampur-campur dimana terdapat peningkatan dalam jumlah pekerjaan, pengurangan dalam kadar pengangguran dan penyusutan dala kadar upah.
 Walaupun dengan pasaran buruh yang semakin baik, tetapi kadar upah mengecewakan yang menunjukkan upah per/jam di paras $25.89. Purata jumlah waktu bekerja bagi kesemua pekerja tidak berubah di paras 34.4 jam.
Peningkatan sederhana dalam pasaran buruh memberikan isyarat kepada ekonomi bahawa syarikat-syarikat masih sudi untuk mengambil pekerja sebelum dan selepas pilihanraya 8 November lepas.
Penganalisis ekonomi Scott Brown mengatakan, “Anda perlu melihat tren yang sedang bergerak ini masih kukuh”. Kita berada dalam tahun yang begitu banyak isu-isu atau peristiwa besar yang mana para pelabur mahu melihat dengan lebih jauh apa yang berlaku pada tahun 2017.”


Berjayakah EUR/USD Tembus Halangan $1.1900 Di Awal Minggu?

Memulakan dagangan pada awal minggu ini, pelabur berhati-hati terhadap US dolar selepas raja mata wang itu menunjukkan pergerakan melawan arah sebelum penutupan tirai dagangan minggu lalu.
Situasi pengukuhan US dolar pada penghujung minggu dilihat didorong oleh aktiviti pengambilan untung (profit taking) oleh para pelabur selepas prestasi merosot US dolar sepanjang minggu.
Selepas keputusan mesyuarat FOMC pada awal pagi Khamis, US dolar telah menunjukkan penyusutan nilai yang ketara berbanding kumpulan mata wang utama yang lain.
Minggu ini juga akan bergelora buat US dolar berdepan data-data berimpak tinggi seperti data tinjauan ISM sektor pembuatan dan perkhidmatan Amerika Syarikat (AS) serta laporan data pekerjaan NFP AS untuk bulan Julai sebagai acara tumpuan utama.

Pada carta pasangan mata wang EUR/USD, dapat diperhatikan kenaikan harga berjaya dilakukan menuju ke zon 1.19000.
Namun, harga gagal untuk menembusi zon rintangan tersebut sebelum menutup dagangan penghujung minggu lalu lebih rendah sekitar 1.18700.
 Pelabur mula berwaspada selepas penurunan harga di bawah paras halangan Moving Average 50 (MA50) pada rangka masa 1 jam pergerakan di carta EUR/USD sebagai isyarat awal trend bearish.
Pelabur akan menilai reaksi harga pada zon 1.19000 di awal minggu untuk mendapatkan isyarat lebih jelas arah pergerakan harga yang selanjutnya.
Sekiranya harga berjaya melonjak di atas zon 1.19000, siri kenaikan harga pada minggu lalu bakal diteruskan dengan jangkaan paras sasaran terbaru pada rintangan 1.20000.
Sebaliknya jika penurunan harga mula berlaku semula, paras 1.18000 dilihat akan menjadi zon sokongan untuk menyokong semula kenaikan.
Jika harga terus menjunam lebih rendah, paras support beberapa minggu sebelum ini sekitar 1.17600 akan diuji sebelum penurunan yang diteruskan bakal mencecah semula ke paras support tumpuan 1.17000.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Gbp/Usd Jatuh Hampir 100 Pip Hari Ini !

Matawang GBP (pound sterling) turut berada di bawah tekanan dalam sesi dagangan hari ini yang telah pun mencapai paras terendah 1.2201 berbanding US dolar. Gbp/Usd telah pun mencapai paras tertinggi hari ini iaitu 1.2297 yang menunjukkan kejatuhan hampir 100 pip sejak tujuh jam lepas.
Pasaran pada minggu ini dijangka senyap dengan tidak banyak berita impak tinggi selain data jobless claims (tuntutan pengangguran) dan indeks Chicago PMI pada Jumaat.
Pasaran akan terus berada dalam keadaan low liquidity (kecairan yang rendah) berikutan kebanyakan pelabur, pengurus dana, bank-bank telah pun menutup akaun pelaburan sebelum tahun 2016 berakhir.
 Dalam dagangan minggu lalu Gbp/usd telah memecahkan support di 1.2300, yang mana level fibo retracement 61.8% juga berada di paras harga ini. Kelemahan Gbp untuk terus berada di paras harga ini menguatkan kebarangkalian untuk harga terus menguji paras 1.2100 yang merupakan paras terendah pada 11 dan 25 Okotber lepas.
Kita masih melihat The Fed satu-satunya bank pusat utama yang mengetatkan polisinya dengan kenaikan kadar berbanding bank pusat utama dunia yang lain, yang masih lagi menggunakan polisi monetari yang longgar.
Bank of England baru-baru ini mengekalkan kadarnya di paras 0.25% dengan kadar inflasi yang naik agak cepat. Gabenor Carney telah mengatakan kenaikan inflasi ada hadnya, walaupun sasaran kesemua bank pusat utama adalah untuk menaikkan inflasi.
Selain itu, situasi Brexit masih lagi menyelubungi matawang Gbp (Pound) yang mengurangkan citarasa pelabur kepada pasaran UK. Hal ini tidak lain tidak bukan disebabkan risiko ekonomi yang semakin perlahan di masa akan datang.


Pelabur Berwaspada! Data Inflasi AS Jadi Tumpuan

Pergerakan matawang berhati-hati menjelang penerbitan data inflasi Amerika Syarikat pada malam ini, dengan dolar greenback diperdagangkan lebih tinggi berbanding pesaing utamanya.
Indeks dolar yang mengukur kekuatan greenback berbanding sekumpulan matawang utama, naik ke tahap tertinggi tiga minggu pada 93.10.
Hasil perbendaharaan AS 10 tahun meningkat ke paras tetinggi sejak pertengahan Julai setelah Senat AS meluluskan rang undang-undang infrastruktur yang besar, membantu pengukuhan US dolar.
Senat AS yang dikendalikan oleh Demokrat telah meluluskan rang undang-undang infrastruktur bipartisan yang bernilai $1 trilion pada Selasa, dan segera memulakan perdebatan ke atas pelan perbelanjaan $3.5 trilion yang dicadangkan Presiden AS Joe Biden.
 Pengeluaran data inflasi AS pada malam ini akan menjadi fokus utama pasaran, yang mana ia dijangka akan menunjukkan pertumbuhan lebih perlahan pada bulan Julai berbanding bacaan terdahulu.
Pembuat dasar Federal Reserve (Fed), Charles Evans mengatakan lonjakan inflasi semasa tidak seharusnya mendorong bank pusat untuk mengetatkan dasar monetari sebelum waktunya, dan lebih banyak data pekerjaan perlu dilihat sebelum ada perubahan.
Kenyataan ini bagaimanapun gagal membantutkan permintaan terhadap matawang US dolar yang semakin meningkat selepas menyaksikan bacaan data pekerjaan NFP yang sangat memberangsangkan pada bulan Julai.
Pada masa yang sama, sentimen pasaran turut dipengaruhi oleh kebimbangan terhadap penularan Covid-19 yang semakin meluas, menyaksikan peningkatan kes di negara-negara Asia dan juga AS.
Ini menyebabkan pergerakan matawang utama terbatas dan bergerak di sekitar harga yang sama setelah ditolak jatuh oleh US dolar yang kuat.


Ini Pergerakan Pasaran Perlu Diketahui Trader Menjelang FOMC!

US dolar didagangkan stabil pada hari Rabu berbanding matawang utama menjelang mesyuarat Rizab Persekutuan A.S., di mana para pelabur akan meneliti dan menantikan indikasi the Fed terhadap lonjakan inflasi sejak akhir-akhir ini.
The Fed dijangkan akan mengakhiri mesyuarat polisi dan mengeluarkan unjuran ekonomi baru bersama pernyataan polisi pada awal pagi Khamis waktu Malaysia.
Bank pusat dijangka akan memberi tindak balas terutama mengenai program pembelian bon yang dilancarkan pada tahun 2020. Para pelabur menjangkakan bahawa the Fed akan mengekalkan pendirian mereka dan tidak akan mengeluarkan sebarang petunjuk untuk mengurangkan rangsangan dalam masa terdekat.
 Indeks US dolar yang mengukur matawang US dolar berbanding matawang utama didagangkan pada paras harga 90.532 dengan peningkatan sebanyak 0.03%. Euro mula susut berbanding US dolar, kepada paras $ 1.2114.
Disisi berbeza matawang pound terus mengukuh berbanding matawang utama semasa pembukaan pasaran Eropah berikutan mendapat rangsangan dari kenaikan harga pengguna yang melebih sasaran BOE.
Bacaan inflasi UK meningkat kepada paras 2.1% pada bulan Mei berbanding 1.5% pada bulan April.
Pemain pasaran akan meneliti sidang media selepas mesyuarat Jawatankuasa Pasaran Terbuka Persekutuan (FOMC) untuk sebarang perubahan nada dari Ketua Fed Jerome Powell mengenai pendirian mereka terhadap inflasi iaitu sama ada sementara atau berterusan.


Penurunan Mingguan GBP/USD Sehingga 230 pips Catat Paras Terendah Terbaru 3 Minggu

US dolar masih kekal mendapat kelebihan dalam sentimen berisiko pasaran menyaksikan pengukuhan yang dipamerkan sehingga ke sesi pasaran New York Jumaat lalu.
Data perbelanjaan pengguna di US pada bulan Mei menunjukkan aktivti perbelanjaan rakyat semakin meningkat walaupun tidak melepasi jangkaan pasaran.
Namun, faktor yang lebih menyokong pengukuhan US dolar adalah sentimen pasaran dimana kebimbangan terarah pada jangkitan kes Coronavirus yang kembali menunjukkan kenaikan sehingga menggugat harapan terhadap pemulihan ekonomi.
Sementara, Pound Sterling pula terus pamerkan prestasi yang lemah pada minggu lalu khususnya ditekan oleh keraguan terhadap rundingan Britain dan Kesatuan Eropah (EU) untuk mencapai kesepakatan.
Canselor Jerman, Angela Merkel memberi amaran terhadap UK untuk berdepan keburukan meninggalkan Kesatuan Eropah dan Perdana Menteri UK Boris Johnson mengancam untuk berundur dari rundingan selepas itu.
Dagangan minggu lalu, Pound terus bergerak lemah berbanding US dolar dengan penurunan mingguan dicatatkan pada carta harga pasangan GBP/USD sekitar 230 pips selepas membuat kenaikan 200 pips pada awal minggu.
Penurunan harga sekitar 100 pips pada Jumaat lalu mencatatkan paras terendah terbaru 3 minggu selepas melepasi paras terendah yang dicatatkan pada Isnin awal minggu.
 Harga kekal bergerak di bawah paras halangan Moving Average 50 (MA50) pada rangka masa 1 jam pergerakan harga memberi isyarat trend kekal bearish.
Sesi Asia pada Isnin melihatkan harga membuat kenaikan ke paras sekitar 1.23700 untuk harga menguji halangan MA50 sebelum dijangka akan kembali meneruskan penurunan semula.
Penurunan lebih rendah dilihat akan menuju zon tumpuan sekitar paras 1.22500 untuk terus mencatatkan paras terendah terbaru.
Namun jika harga berjaya teruskan kenaikan melepasi halangan MA50, harga akan menuju paras rintangan sekitar 1.24500 sebelum kenaikan yang diteruskan akan menguji paras ketinggian minggu lalu di resistance 1.25300.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kadar Inflasi Eropah Meningkat ke Paras Tertinggi Sejak 2013

Kadar inflasi Zon Eropah mencatatkan kenaikan dari segi tahunan ke paras 1.1% pada Disember dari kadar 0.6% November lepas. Kadar inflasi yang mengira harga pengguna ini (Consumer price index, CPI) juga melebihi jangkaan pasaran 1.0%.
Bacaan yang dicatatkan pada hari ini adalah yang tertinggi sejak September 2013, dan juga kali pertama berada di atas 1.0% sejak tiga tahun lalu.
Manakala kadar teras inflasi ini (Core-CPI) pula meningkat ke paras 0.9% dari 0.8% dan juga di atas jangkaan pasaran iaitu 0.8%.
 Kejatuhan dalam harga tenaga seperti minyak mentah menyebabkan kadar inflasi susut dalam kebanyakan masa sepanjang 2016, tetapi terdapat peningkatan tahunan  dalam harga tenaga pada Disember sebanyak 2.5% selepas kejatuhan 1.1% pada November.
Base effects dijangka akan terus memberi sokongan kepada inflasi dalam jangka pendek. Spekulasi kepada pengetatan polisi ECB mungkin akan meningkat, walaupun impak inflasi ini masih belum kukuh. Kita boelh membuat spekulasi pengetatan polisis ECB, jika inflasi-teras (core-inflation) terus mengukuh dan mencapai paras 2.0%.
Base effects adalah paras kadar inflasi yang tinggi atau rendah pada bulan-bulan lepas yang mengganggu kadar inflasi semasa. Base effects boleh menyukarkan pihak bank pusat untuk mendapatkan bacaan inflasi yang tepat.
Hal ini berikutan deflasi atau inflasi negatif yang dialami Zon Eropah pada awal tahun 2016 yang mengganggu bacaan inflasi pada masa ini.


Analisis Teknikal EUR/USD – Timeframe H1 – 3/1/2019

Pergerakan harga dalam pasaran pada dagangan semalam agak mengejutkan di mana perbezaan jarak pergerakan yang besar berlaku pada pasangan matawang-matawang utama terutamanya EUR/USD. Data perkilangan di zon Eropah secara keseluruhannya ditafsirkan sebagai bacaan yang lemah telah menyumbang kepada penurunan harga pada chart EUR/USD. Harga pada mulanya menunjukkan kenaikan pada sesi pasaran Asia sehingga ke paras resistance MagicR2 pada indicator Moshed Magic Line semalam, namun harga kemudian dilihat telah menjunam 170 pips sehingga melepasi ketiga-tiga paras support dan juga paras tumpuan harga di 1.13700. Paras terendah harga pada terjunan semalam mencecah sehingga ke paras sekitar 1.3250.
Pada sesi pasaran Asia hari ini, harga masih meneruskan penurunan sehingga ke paras tumpuan sekitar 1.13100 pada awal pembukaan sesi. Namun harga kembali menunjukkan kenaikan semula menuju ke paras Magic Pivot 1.1387 hari ini pada penghujung sesi dagangan Asia. Jika harga gagal membuat kenaikan lebih tinggi, dengan momentum pergerakan yang kuat pada dagangan semalam membolehkan harga menyambung penurunan sehingga ke paras support 1.1278 (MagicS1). Penurunan harga yang diteruskan lagi bakal menyaksikan harga menguji paras support pada 1.1214 (MagicS2) iaitu paras yang gagal ditembusi harga ketika dagangan November tahun lalu. Dan sekiranya harga berjaya breakout zon support tersebut, harga bakal mencatatkan paras terendah semasa yang baru pada chart EUR/USD sehingga ke paras sekitar 1.1105 (MagicS3).
Namun, jika kenaikan harga terus melepasi paras Magic Pivot hari ini, berkemungkinan harga akan membuat kenaikan lebih tinggi hingga ke paras resistance 1.1451 (MagicR1). Seterusnya, jika USD terus didagangkan lemah, EURO bakal mengambil kesempatan untuk melonjakkan harga sehingga ke paras sekitar 1.1560 (MagicR2) untuk harga mencatatkan paras ketinggian yang baru. Dan, harga yang meneruskan kenaikan lebih tinggi bakal menjadikan paras tumpuan pada 1.1624 (MagicR3) sebagai destinasi kenaikan harga yang seterusnya.
 Terus ikuti perkembangan ekonomi pada zon Eropah serta sentimen pasaran semasa yang mempengaruhi perubahan nilai matawang USD. Beri perhatian terhadap laporan data ADP NFP pada malam ini yang akan memberi petunjuk terhadap laporan data pekerjaan NFP Ameriksa Syarikat pada malam esok. Lihat paras tumpuan harga pada chart EUR/USD dengan berpandukan pada indicator Moshed Magic Line untuk mencari peluang posisi dagangan harian yang terbaik.

Paras support: 1.1278, 1.1214, 1.1105.
Paras resistance: 1.1451, 1.1560, 1.1624.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


FOMC Semakin Hampiri, EUR/USD Kekal Berlegar Dalam Zon Sideway

Mata wang Euro dilihat berjaya pamerkan peningkatan berbanding US dolar pada dagangan awal minggu semalam sementara tumpuan pasaran terarah pada mesyuarat FOMC awal pagi Khamis nanti.
Pelabur dilihat lebih berwaspada menantikan dahulu keputusan mesyuarat FOMC membuatkan pergerakan US dolar kekal suram membuka ruang untuk mata wang utama lain didagangkan meningkat.
Peningkatan Euro walau bagaimanapun dilihat terhad ekoran terbitan data tinjauan iklim perniagaan Jerman yang mencatatkan penurunan ke paras terendah 2 tahun ekoran tempias krisis tenaga dan risiko bekalan gas di Eropah.
Data keyakinan pengguna Amerika Syarikat (AS) pula akan menjadi tumpuan pada sesi New York hari ini yang dilihat akan memacu pergerakan US dolar dan Euro.

Carta harga pasangan mata wang EUR/USD dilihat masih lagi bergerak dalam zon mendatar pada Isnin semalam dengan corak kenaikan harga dipaparkan.
Harga yang meningkat menguji sekali lagi zon rintangan minggu lalu sekitar 1.02500 sebelum susut semula, namun masih memberikan isyarat untuk pergerakan bullish dengan harga yang bergerak di atas paras sokongan Moving Average 50 (MA50) pada rangka masa 1 jam di carta EUR/USD.
 Bersambung pada awal sesi Asia pagi Selasa, kenaikan harga yang lemah dipamerkan dan menguji sekali lagi rintangan semalam untuk menyambung kenaikan lebih tinggi.
Sekiranya berjaya diteruskan, sasaran adalah untuk mencapai paras ketinggian pada 1.03000 dan pergerakan bullish yang dikekalkan harga bakal mensasarkan pula pada zon rintangan 1.04000.
Sebaliknya jika harga mula berundur dan bergerak di bawah paras MA50, paras sokongan awal pada 1.01600 akan dituju dan pelabur akan menilai reaksi harga pada sekitar tersebut untuk petunjuk pergerakan selanjutnya.
Bagi penurunan harga lebih rendah yang diteruskan, harga bakal menguji zon RBS (resistance become support) pada 1.01000.
Dan seterusnya, zon support utama pada 1.0000 akan kembali menjadi tumpuan semula selepas harga susut ke sekitar tersebut pada dagangan pertengahan Julai lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sedalam Manakah Terjunan AUD/USD Selepas Keputusan Mesyuarat Polisi RBA?

Reserve Bank of Australia (RBA) telah mengekalkan kadar faedah di paras 0.25% seperti yang dijangkakakan pada mesyuarat polisi terbaru edisi Oktober.
Bank pusat tidak akan meningkatkan kadar faedah sehingga pekerjaan dan sasaran inflasi dicapai dan menambah, pelonggaran polisi akan dilanjutkan untuk menyokong pekerjaan ketika ekonomi sedang bergerak ke arah pemulihan.
Gelombang Covid-19 kedua yang melanda Victoria telah menyebabkan kemerosotan pada kadar pengeluaran Australia dan sokongan monetari dan fiskal masih diperlukan untuk tempoh lebih lama.
Kadar pengangguran juga dijangka akan berada di paras yang agak tinggi untuk tempoh yang agak panjang di Australia.
Pada carta bagi pasangan matawang AUD/USD, dapat dilihat pengukuhan sementara dolar Australia susulan keputusan mesyuarat diterbitkan sebelum harga kembali menjunam.
Harga melonjak melepasi paras 0.72000 menguji paras resistance tersebut sebelum membuat penurunan di bawah paras sokongan Moving Average 50 (MA50) pada pergerakan 1 jam harga.
 Penurunan di bawah paras tersebut telah memberi petunjuk awal untuk perubahan trend bearish harga.
Namun, berkemungkinan penurunan harga dibantutkan oleh kesan penyusutan US dolar dalam sentimen pasaran yang menunjukkan pemulihan.
Jika penurunan berjaya diteruskan, paras tumpuan dilihat pada zon RBS (resistance become support) pada 0.70800 sebelum harga menuju ke zon support 0.70000.
Namun jika harga kembali membuat kenaikan semula, paras resistance 0.72000 akan kembali diuji sebelum kenaikan lebih tinggi akan dipaparkan dengan perubahan trend bullish di carta AUD/USD.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex, Emas, Ekuiti, dan Bon Global

Pemulihan dari US dolar dan sentimen yang semakin baik dalam pasaran global telah mengurangkan sokongan kepada komoditi emas.
Data terbaru indeks keyakinan pengguna yang dikeluarkan pada Selasa mengukuh lebih dari jangkaan ke paras tertinggi 16 tahun lepas.
Data tersebut telah menyokong Usd/Jpy sejak semalam naik dari 110.16 ke paras tertinggi 111.30, dalam masa yang sama hasil bon 10-tahun Amerika Syarikat naik di atas paras 2.40%.
Naib Pengerusi Federal Reserve, Fischer menyatakan bahawa dua lagi kenaikan kadar tahun ini nampak bersesuaian. Beliau juga menyatakan FOMC telah memasukkan sedikit rangsangan fiskal dalam pengiraan mereka dan sedang memerhatikan polisi fiskal secara rapat.
 Kombinasi dapat dilihat dengan kenaikan hasil bon di sekitar 2.42% dan juga tekanan ke atas harga emas dalam sesi dagangan Rabu.
Citarasa kepada risiko (Risk- Appetite) dilihat semakin pulih dalam sesi hari ini dengan kenaikan pasaran ekuiti AS yang turut memberi tekanan kepada emas.
Di Eropah tajuk-tajuk berita hari ini banyak memperkatakan tentang Artikel 50 yang dicetuskan secara rasmi sebentar tadi. Selepas Gbp/Usd menjunam sejak sesi Selasa sehingga sesi Asia hari ini, Pound dilihat menguat semula dalam sesi Eropah menjelang bermulanya proses rasmi Brexit pukul 8 malam tadi.
Harga minyak mentah global mencapai paras tertinggi berikutan gangguan bekalan di Libya. Keyakinan juga menyelubungi pasaran ini dengan pelanjutan pemotongan bekalan selepas Jun oleh OPEC. Data API yang dikeluarkan pagi tadi menunjukkan peningkatan bekalan 1.9 juta tong pada minggu berakhir 24 Mac.


Kejatuhan Dolar Amerika Lonjakkan Nilai Logam Kuning

Harga emas melonjak ke paras tertinggi dua minggu pada permulaan dagangan Khamis berikutan dolar Amerika Syarikat yang diniagakan lemah selepas data perumahan yang dikeluarkan semalam mencatatkan bacaan yang lemah berbanding jangkaan menguatkan lagi ramalan penurunan kadar oleh Federal Reserve.
Pasaran emas stabil dan bergerak sedikit rendah selepas mencecah paras ketinggian terbaru pada sekitar $1430.00 dan tertinggi sejak awal Julai.
Indeks dolar Amerika menurun 0.1% berbanding matawang utama yang lain pada Khamis membuatkan nilai logam kuning tersebut lebih murah dan menjadi tarikan pelabur.
Indeks tersebut pada sesi sebelum ini telah mencatatkan kenaikan tertinggi satu minggu disokong oleh data jualan runcit Amerika Syarikat yang lebih kukuh berbanding jangkaan. Namun, indeks kembali menurun selepas penurunan pada hasil pulangan didorong oleh pasaran perumahan yang merosot serta kebimbangan terhadap konflik dagangan antara Amerika Syarikat dan China yang masih berlarutan.
 Fed dijangka bakal menurunkan kadar faedah kepada 25 mata asas pada mesyuarat polisi penghujung bulan ini, dengan sesetengah masih menjangkakan penurunan sehingga 50 mata asas.
Fed pada Rabu telah melaporkan bahawa ekonomi Amerika Syarikat terus berkembang pada kadar yang sederhana untuk beberapa minggu ini, dengan kadar perbelanjaan pengguna di Amerika turut positif walaupun dibebani oleh dasar perdagangan Amerika Syarikat.
Pada minggu sebelumnya, Presiden Amerika Syarikat Donald Trump terus memberi tekanan terhadap Beijing dengan ancaman mengenakan tarif terhadap tambahan $325 bilion barangan import China.
Pasaran Asia goyah pada awal dagangan Khamis ekoran pasaran Wall Street memberikan isyarat awal bahawa faktor perang dagang AS-China akan menjejaskan pendapatan korporat.


Pernah Didakwa Mengintip Pemimpin Jerman, China Tuduh A.S Hipokrit!

China mendakwa Amerika Syarikat sebagai pilih kasih terhadap kritikannya ke atas syarikat telekomunikasi gergasinya, Huawei Technologies, dengan mencetuskan semula tuduhan lampau A.S yang mengintip Canselor Jerman, Angela Merkel.
Sebelum ini, A.S mendakwa Huawei sebagai ancaman kepada keselamatan negara dan peralatan rangkaiannya boleh digunakan oleh Beijing untuk mengintip rakyat Amerika. Bagaimanapun, tuduhan itu telah dinafikan berulang kali oleh Huawei.
Pada Ahad, duta besar A.S di Jerman, Richard Grenell memberitahu bahawa Presiden Donald Trump mengarahkannya untuk menjelaskan bahawa mana-mana negara yang memilih untuk menggunakan vendor 5G yang tidak boleh dipercayai, ia boleh mempengaruhi keupayaan A.S untuk berkongsi maklumat dan perisikan pada tahap tertinggi.
 Ancaman untuk menarik balik perkongsian risikan sering digunakan A.S kepada rakan dagangnya yang lain untuk menghalang penggunaan teknologi Huawei yang lebih luas dalam rangkaian telekomunikasi di seluruh dunia.
Bagi membalas kenyataan Grenell, jurucakap Kementerian Luar China, Hua Chunying pula menuduh A.S sebagai hipokrit dengan membangkitkan kembali isu tuduhan ke atas A.S yang didakwa telah mengintip telefon bimbit Canselor Merkel.
Pada 2013, satu rangkaian media Jerman, Der Spiegel melaporkan dokumen yang dikeluarkan oleh Agensi Keselamatan Kebangsaan A.S (NSA) mendedahkan bahawa agensi itu didapati telah mengintip pemimpin tersebut.
Walau bagaimanapun, tuduhan itu kemudiannya terpaksa dibatalkan kerana kekurangan bukti untuk dikemukakan di mahkamah.


Minggu Genting Buat Pasaran, Simposium Jackson Hole Curi Tumpuan

Pelabur terus memperkukuhkan pegangan terhadap raja mata wang US dolar pada awal minggu ketika tumpuan kini beralih kepada simposium Jackson Hole di Wyoming selama dua hari pada Jumaat dan Sabtu.
Simposium ekonomi Jackson Hole merupakan acara tahunan yang membenarkan perbincangan terbuka tentang isu ekonomi, saham dan mata wang dunia. Kebiasaannya Federal Reserve (Fed) akan memberi petunjuk mengenai dasar monetari pada simposium ini.
Pada sesi Asia, indeks dolar yang mengukur kekuatan dolar greenback berbanding sekumpulan mata wang utama didagangkan kukuh pada 108.23, paras ketinggian enam minggu.
Ucapan Pengerusi Fed, Jerome Powell adalah yang paling dinanti-nantikan pelabur di mana beliau mungkin akan memberi isyarat mengenai kenaikan kadar faedah dan berapa lama mereka perlu mengekalkan kadar yang tinggi untuk menurunkan inflasi.
 Selain itu, pelabur juga akan diperlihatkan dengan bacaan awal pertumbuhan ekonomi Amerika Syarikat untuk suku kedua yang dianggarkan mencatatkan penguncupan.
Dalam pada itu, tumpuan pelabur turut terarah kepada pengeluaran data PMI pembuatan dan perkhidmatan dari Zon Eropah dan UK untuk bulan Ogos pada Selasa.
Menjelang penerbitan data tersebut, mata wang euro menyusut ke paras terendah satu bulan dengan pergerakan harga menghampiri tahap pariti harga (€1=$1). Sementara dagangan pound pula kekal suram di tahap terlemah satu bulan berbanding US dolar.
Beberapa tumpuan juga diberikan buat mata wang Asia, dolar Aussie dan New Zealand yang kini kekal diperdagangkan lebih rendah berbanding US dolar yang kuat.


USD Terhuyung-hayang Selepas Kejutan Powell

Sesi Eropah menyaksikan dagangan US dolar kekal mempamerkan pergerakan terbatas selepas tergelincir pada minggu lalu disebabkan petunjuk dovish oleh Pengerusi Federal Reserve (Fed) Jerome Powell.
Pada Jumaat lalu, Powell memberitahu persidangan bank pusat di Washington bahawa Fed mungkin tidak perlu menaikkan kadar faedah seperti yang sepatutnya disebabkan keadaan kredit yang mengetat.
Hal ini menyebabkan pelabur mengurangkan jangkaan untuk melihat kenaikan kadar pada mesyuarat polisi FOMC bulan Jun.
Bagaimanapun, laporan minit mesyuarat FOMC yang bakal dikeluarkan pada minggu ini akan diteliti terlebih dahulu oleh pelabur untuk petunjuk lebih jelas mengenai pandangan penggubal dasar Fed.
 Sementara itu, pelabur juga terus mengikuti perkembangan dala m rundingan siling hutang Amerika Syarikat yang akan bersambung pada hari ini antara Presiden Joe Biden dan pegawai tertinggi Republikan.
Pergerakan mata wang pada awal minggu tidak banyak memaparkan perubahan dengan harga bergerak dalam julat yang kecil di tengah-tengah ketiadaan data ekonomi utama.
Dagangan yang lebih aktif mungkin dapat dilihat pada sesi New York, ditambah dengan pembukaan pasaran saham Wall Street.
Euro dan pound kekal didagangkan pada sekitar harga yang sama walaupun berlaku turun naik pada sesi terdahulu.
Dolar Aussie pula sedikit susut, manakala dolar New Zealand diperdagangkan mendatar dengan pasaran kini lebih berhati-hati menuju mesyuarat polisi Reserve Bank of New Zealand (RBNZ) pada hari Rabu.


Mesyuarat BOC Akan Tambah Perencah Pada Dagangan USD/CAD

Mata wang komoditi dolar Kanada bergerak kukuh berbanding US dolar pada minggu ini disokong oleh sentimen pasaran minyak mentah global.
Minyak mentah yang menjadi eskport utama Kanada telah menyokong peningkatan nilai dolar Kanada dalam pasaran berikutan jangkaan untuk harga minyak terus meningkat.
Dengan rangsangan fiskal yang lebih di Amerika Syarikat (AS) selain digesa oleh calon Setiausaha Perbendaharaan Janet Yellen, bakal menjangkakan permintaan bahan bakar yang lebih tinggi.
Selain itu, pelabur akan memberi tumpuan terhadap data inflasi Kanada yang akan diterbitkan di awal sesi New York sebelum beralih kepada tumpuan utama hari ini iaitu keputusan mesyuarat polisi bank pusat Kanada (BOC).
Kadar faedah dijangka akan terus dikekalkan di paras 0.25% dan kenyataan susulan oleh bank pusat akan dinilai pelabur untuk petunjuk polisi pada masa hadapan.
Pada carta harga pasangan mata wang USD/CAD, harga telah kembali pamerkan penurunan selepas gagal melepasi paras 1.28000 pada kenaikan di awal minggu.
 Trend menurun harga bersambung pada dagangan hari ini (Rabu) selepas harga bergerak di bawah paras halangan Moving Average 50 (MA50) pada rangka masa 1 jam harga.
Penurunan yang diteruskan dilihat akan turun lebih rendah di bawah paras 1.27000 dan menguji zon sokongan harga sekitar itu.
Penurunan lebih rendah berpotensi mencecah semula ke zon support 1.26300 seperti dagangan minggu lalu.
Sebaliknya jika berlaku lonjakan semula harga, zon rintangan sekitar 1.27800 akan menjadi tumpuan sebelum harga menuju semula ke zon resistance pada 1.28300.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Pasaran Tukaran Matawang Asing Forex Setakat Sesi Asia

US dolar melemah sepanjang minggu ini dan semakin menghampiri paras terendah setahun lalu dalam sesi Asia pada Khamis. Ada beberapa faktor yang menyumbang kepada perkara ini yang termasuk jangkaan pasaran terhadap pengetatan polisi monetari bank pusat Eropah (ECB) dan juga penangguhan undian bagi menggantikan dasar ‘Obamacare‘ di US.
Indeks US dolar yang mengukur kekuatan matawang greenback berbanding enam matawang yang lain susut 0.15% setakat pukul 1.15 tengah hari dan berada di sekitar 95.64 yang terendah sejak Oktober tahun lalu.
Matawang Pound (GBP) mengukuh selepas komen Gabenor Mark Carney bahawa bank pusat perlu menaikkan kadar faedah berikutan ekonomi British yang semakin hampir beroperasi pada kapasiti penuh.
Presiden ECB Mario Draghi juga memangkin pengukuhan Euro pada Selasa apabila beliau memberi isyarat bahawa ECB juga akan mengurangkan rangsangan tahun ini.
Bank Pusat terbesar dunia Federal Reserve di US kini berada dalam kitaran pengetatan polisi dan telah menaikkan dua kali kadar faedahnya tahun ini. Bank pusat US ini memberi isyarat akan ada lagi satu kenaikan pada 2017 walaupun data ekonomi ada sedikit goyah sejak akhir-akhir ini.
 “Kejatuhan US dolar adalah disebabkan penilaian semula oleh pemain pasaran tentang kepantasan bank pusat untuk mengurangkan pelonggaran,” kata Bill Northey, ketua pegawai pelaburan di US Bancorp Wealth Management di Helena.
“ECB dan BoE mungkin akan mengurangkan rangsangan monetari lebih pantas dan inflasi yang rendah di US mungkin akan mendesak The Fed untuk menilai semula kitaran pengetatan ketika ini,” tambahnya.
Dolar Australia naik 0.2 peratus kepada 0.7657 setakat pukul 1.35 tengah hari selepas menyentuh paras tertinggi lewat Mac lalu di 0.7664.
“Aussie seperti mendapat faedah daripada kelemahan US dolar dan juga pengukuhan pasaran komoditi,” kata Mitul Kotecha ketua strategi makro di Asia untuk Barclays Singapura.
“Bijih besi terus mengukuh dan ia memberikan sokongan yang signifikan kepada dolar Australia,” kata Kotecha.
Bijih besi terus mengukuh selepas mencatat kenaikan 3 peratus pada sesi dagangan Rabu.


Pergerakan Pasaran Tukaran Matawang Forex Sebelum ‘London Open’

US dolar meneruskan kejatuhan pada Jumaat selepas beberapa bank pusat utama global memberi isyarat era pelonggaran polisi kian berakhir. Hal ini telah banyak memberi keuntungan kepada matawang Euro, Pound dan Loonie sejak awal minggu ini. Dalam pasaran Asia, indeks saham utama dipengaruhi oleh prestasi hambar di US dan Eropah.
“Pasaran antarabangsa dilihat mengubah jangkaan mereka terhadap ekonomi pada 2018, di mana bank-bank pusat utama dunia menyertai kitaran pengetatan seperti The Fed,” Ric Spooner ketua penganalisis pasaran di CMC Market Sydney.
Indeks US dolar jatuh 0.1% kepada 95.505 dan sehingga kini telah jatuh 1.8% sejak Isnin. Indeks ini  telah jatuh 1.45% sejak awal bulan Jun dan susut 4.8% pada suku kedua 2017.
US dolar terus bergerak lebih rendah berbanding matawang utama yang lain walaupun terus mengukuh berbanding Yen sejak tiga minggu lepas. Selepas data harga pengguna Jepun naik  0.4%, US dolar dilihat lemah setakat ini dalam sesi Asia.
 Gabenor Carney mengejutkan pasaran pada Rabu selepas komen beliau bahawa kenaikan kadar adalah perlu jika ekonomi Britain terus bergerak dalam kapasiti-penuh.
Pasangan matawang Gbp/Usd merekod kenaikan 330 pip sejak Isnin, di mana mencatat keuntungan tiga kali berturut-turut sejak Selasa sehingga Khamis.
Selepas komen yang sedikit hawkish oleh Draghi dan Carney, kini dua orang pegawai tertinggi dari Bank of Canada juga mencadangkan pengetatan polisi seawal Julai.
“Peralihan polisi monetari oleh beberapa bank pusat utama dunia menjadikan matawang lain lebih menarik berbanding US dolar,” kata Kathy Lien, Pengarah Urusan di BK Asset Management New York.


GBP Melemah Selepas Mencapai Paras Tertinggi 9 Hari Lalu

Matawang pound jatuh daripada paras tertinggi 9 hari berbanding U.S dolar pada hari Khamis berikutan ketidakpastian adakah dengan peningkatan pertumbuhan ekonomi GDP suku tahun ketiga, Bank of England (BoE) akan meningkatkan kadar faedah pada minggu hadapan.
Jabatan Statistik Negara UK melaporkan bacaan awal GDP UK bagi suku tahun ketiga (Jun-September) meningkat ke paras 0.4% berbanding jangkaan 0.3%. Pasaran mengkhuatirkan dengan peningkatan ini, pembuat dasar akan menaikan kadar faedah pada mesyuarat 2 November akan datang.
Pengukuhan pound seleps laporan GDP hanya bersifat sementara. Pound mencapai paras tertinggi 9 hari kemudian jatuh kembali. Setakat jam 10.35 malam GBP/USD jatuh 0.54% kepada 1.3192.
 Walaupun pasaran optimis dengan kenaikan kadar faedah oleh BoE pada minggu hadapan, namun sebahagian penganalisis berpendapat bahawa kejatuhan pound adalah disebakan dipengaruhi data ekonomi yang lain.
Selain itu, kekuatiran terhadap kemajuan rundingan Brexit juga menjadi salah satu faktor yang mempengaruhi matawang pound. Ditambah pula dengan pertindihan maklumat pelan kerajaan dan perbezaan pandangan menambahkan lagi ketidakpastian.
Matawang Euro jatuh berbanding U.S dolar apabila EUR/USD mencatat kejatuhan 0.86% kepada 1.1711 setakat jam 10.35 malam.
Indeks U.S dolar yang mengukur kekuatan greenback berbanding enam matawang lain mengukuh sebanyak 0.72% kepada 94.20 setakat jam 10.35 malam.


Analisis GOLD – Takkan Lah Harga Emas Nak Menjunam Balik?

Menuju ke dagangan hujung minggu, pergerakan harga emas semakin perlahan berbanding turun naik harga yang agresif dipamerkan di awal minggu.
Selepas laporan pakej bantuan ekonomi Amerika Syarikat (AS) yang merangkumi bantuan kepada rakyat serta dana kerajaan telah ditandatangani oleh Presiden Donald Trump, pelabur yang melihat sentimen ekonomi semakin pulih berkemungkinan telah melepaskan pegangan aset safe-haven untuk beralih kepada aset yang lebih berpulangan tinggi.
Pada carta harga XAU/USD yang melihatkan harga emas mencapai paras ketinggian 1900.00 pada awal minggu, harga kembali bergerak lebih rendah semula berlegar di atas paras sokongan 1875.00.
Pada Selasa, pergerakan harga lebih mendatar sementara pelabur terus memantau perkembangan pakej bantuan di mana mendapat tentangan oleh Ketua Majoriti Senat Mitch McConnell yang tidak bersetuju untuk nilai bantuan $600 kepada rakyat dinaikkan kepada $2,000.
Pada dagangan hari ini (Rabu) pula, harga yang cuba untuk membuat kenaikan pada sesi Asia kembali menurun semula pada sesi Eropah dan berlegar di sekitar paras 1875.00.
Jika harga emas terus jatuh leih rendah di bawah paras 1875.00, paras sokongan harga dilihat pada zon RBS (resistance become support) 1850.00.
 Jika paras tersebut gagal untuk menyokong harga membuat kenaikan semula, berkemungkinan harga berpotensi untuk turun semula mencecah ke paras tumpuan harga 1800.00.
Sebaliknya jika harga berjaya membuat lonjakan, paras tumpuan 1900.00 akan sekali lagi diuji untuk menyokong momentum kenaikan lebih tinggi.
Kenaikan melepasi paras tersebut dilihat akan lebih memudahkan lagi harga emas untuk mencapai paras ketinggian terbaru sebelum dagangan sesi 2020 menutup tirai.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Pergerakan Terkini Matawang Sebelum Berdepan Minggu Yang Sibuk!

Pergerakan mata wang yang perlahan menghiasi pembukaan dagangan awal minggu, dengan US dolar terus didagangkan lebih tinggi berbanding pesaing utama lain.
Ketiadaan faktor baharu pada awal minggu dan penutupan institut kewangan di China sempena cuti tahun baru Cina membuatkan pergerakan mata wang pada sesi Asia tidak banyak berubah.
Ketika penulisan, indeks dolar kekal kukuh di paras tertinggi 18 bulan berbanding kebanyakan mata wang utama.
Isyarat yang diberikan Federal Reserve (Fed) mengenai kemungkinan kenaikan kadar faedah pada Mac terus mendorong US dolar untuk didagangkan lebih kuat walaupun bacaan data pada Jumaat menunjukkan pertumbuhan dalam perbelanjaan pengguna sedikit perlahan pada bulan Disember.
 Susulan itu, para pelabur kini akan menumpukan tumpuan kepada mesyuarat polisi dari beberapa bank pusat utama, termasuk Australia, Eropah dan England yang bakal berlangsung minggu ini.
Mesyuarat Bank Pusat Australia (EBA) yang akan diadakan pada sesi Asia esok dijangka akan menyaksikan keputusan daripada penggubal dasar untuk mengurangkan atau menamatkan terus program pembelian bon mereka.
Ini susulan beberapa data ekonomi yang terus menunjukkan pengukuhan, terutamanya kadar inflasi Australia. Pada sesi Asia, dolar Aussie kekal didagangkan suram pada paras terendah sejak Julai 2020.
Sementara itu, dagangan euro pula terus suram pada paras terendah sejak Jun 2020, manakala mata wang pound pula bergelut di sekitar paras harga 1.34000 berbanding dolar greenback.


Jepun Perlu Lebih Tegas Dengan Pergerakan Pasaran Forex

Pihak kerajaan Jepun pada hari ini mengatakan, Jepun perlu memberi respon yang tegas terhadap pergerakan pasaran tukaran matawang asing (Forex market), agar nilai Yen terus memberikan suasana yang menyokong syarikat-syarikat di negara itu.
Ketua Setiausaha Kabinet, Suga memberitahu media bahawa, kerajaan akan memerhati pasaran secara dekat untuk mengelakkan sebarang aktiviti spekulatif.
Ketika ini Yen terus melemah berbanding US dolar sehingga memadam 84% kekuatan Yen pada 2016. Yen dilihat menguat dengan Usd/Jpy membuat penurunan dari Januari sehingga Mei 2016, sebelum terpantul semula dari paras 100.10.
 Dalam kenyataan Ketua Setiausaha Kabinet Yoshihide Suga minggu lalu,”Polisi matawang adalah keutamaan pentadbiran Shinzo Abe agar syarikat-syarikat Jepun terus komnpetitif”.
Ekonomi Jepun yang banyak disumbangkan oleh sektor pembuatan dan juga sebagai negara pengeksport, memerlukan nilai matawang yang kompetitif. Kompetitif di sini bermaksud, nilai Yen yang tidak terlalu tinggi untuk bersaing dengan negara jiran China dan Korea Selatan.
Kerajaan Jepun juga telah mengambil langkah-langkah yang sepatutnya untuk mengurangkan kenaikan Yen. Hal ini disebabkan, nilai Yen yang tinggi akan menyukarkan pengeksport dari Jepun bersaing dengan negara jirannya.


USD Kekal Lemah, Data NFP AS Pula Jadi Tumpuan!

Kelemahan US dolar terus terpapar pada hari Jumaat ketika tumpuan pasaran kini beralih kepada keluaran data pekerjaan NFP Amerika Syarikat.
Raja mata wang itu sebelum ini menjunam rendah susulan keputusan Federal Reserve (Fed) yang menaikkan kadar faedah sebanyak 25 mata asas kepada 5.25%.
Dalam kenyataan susulan, Fed tidak lagi memberi petunjuk mengenai pengetatan dasar tambahan untuk mencapai pendirian dasarnya bagi mengembalikan inflasi kepada sasaran 2%.
Walaupun Pengerusi Jerome Powell tidak mengesahkan dengan jelas bahawa kadar faedah bakal dihentikan atau ‘pause’ pada mesyuarat seterusnya, tetapi pasaran tetap mentafsirkannya Fed akan menamatkannya.
Selain keputusan Fed, Bank Pusat Eropah (ECB) turut bermesyuarat dan memutuskan kenaikan kadar faedah yang lebih perlahan sebanyak 25 mata asas kepada 3.75%.
Hal ini telah mendorong penyusutan mata wang euro pada sesi New York, tetapi meningkat semula pada sesi Asia hari ini memandangkan ECB masih memberi petunjuk untuk meneruskan kenaikan kadar faedahnya.
 Sementara itu, mata wang pound terus didagangkan lebih kukuh di sekitar paras tertinggi sejak Jun selepas mendapat sokongan daripada dagangan US dolar yang lemah.
Bank of England (BOE) akan mengadakan mesyuarat polisinya pada minggu depan (11 Mei).
Turut mendapat manfaat daripada kemerosotan greenback, adalah dagangan dolar Aussie dan New Zealand dengan masing-masing meningkat pada paras tertinggi 2 minggu dan 3 minggu.
Dolar Kanada pula kembali menguat di paras ketinggian 2 minggu dengan tumpuan pelabur turut terarah kepada keluaran data pekerjaan Kanada pada sesi New York.
Walaupun pasaran kini dipengaruhi oleh keputusan dasar bank pusat, tetapi pelabur juga mengikuti perkembangan semasa dalam sektor perbankan susulan kejatuhan mendadak saham Western Alliance Bancorp pada sesi sebelum ini.
Data NFP yang akan dikeluarkan pada malam ini, dijangka akan menunjukkan pertambahan perlahan dalam pekerjaan pada bulan April sebanyak 181,000 dan kadar pengangguran sedikit meningkat pada 3.6%.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Kedudukan Terkini Matawang Dalam Sesi Dagangan Eropah, U.S Dolar Terus Menyusut

Matawang U.S dolar meneruskan penyusutan berbanding matawang utama dalam pasaran Eropah berikutan tumpuan pada kemajuan pelan reformasi cukai U.S
Dalam pasaran Asia, matawang greenback mengalami penyusutan disebabkan terdapat laporan yang menyatakan bahawa pemotongan cukai korporat yang dibawah pelan reformasi cukai mungkin akan ditangguhkan selama 1 tahun.
Washington Post melaporkan pada hari Selasa bahawa pemimpin Senat Republikan sedang merencanakan untuk menangguhkan perlaksanaan pemotongan cukai korporat agar selari dengan undang-undang Senat.
Pada awal minggu ini, pengukuhan U.S dolar didorong kemajuan pelan reformasi cukai dan harapan bahawa pelan tersebut akan menjana ekonomi.
Indeks US dolar yang mengukur kekuatan matawang greenback berbanding enam matawang yang lain menyusut 0.09% setakat jam 3.45 petang kepada 94.72.
 USD/JPY jatuh sebanyak 0.19% kepada 113.78 setakat jam 3.45 petang, jatuh daripada paras tertinggi 8 bulan lalu yang dikecapi pada hari Isnin.
Pada awal minggu , gabenor Bank of Japan (BOJ) Haruhiko Kuroda membuat kenyataan bahawa eknomi Jepun sedang bertumbuh pada landasan yang betul dan berkemungkinan sasaran inflasi pada kadar 2% dapat dicapai. Hal ini memperkukuhkan lagi jangkaan pasaran bahawa tidak akan ada lagi rangsangan tambahan dalam masa terdekat.
Matawang euro mengukuh sebanyak 0.12% berbanding U.S dolar iaitu kepada 1.1597 setakat jam 3.45 petang.
GBP/USD jatuh sebanyak 0.08% kepada 1.3154, manakala USD/CHF menyusut sebanyak 0.07% kepada 0.9985.
Matawang Australia mengukuh sebanyak 0.27% kepada 0.7664 berbanding U.S dolar. Matawang New Zealand mengukuh 0.30% kepada 0.6920 berbanding U.S dolar setakat jam 3.45 petang.
USD/CAD menyusut 0.20% kepada 1.2755 setakat jam 3.45 petang.


USD/CAD Teruskan Penurunan Mencatatkan Paras Terendah Terbaru

Dolar Kanada terus mengukuh berbanding USD dengan penurunan diteruskan pada dagangan carta harga pasangan matawang USD/CAD sehingga penghujung minggu.
Dengan nilai matawang Amerika Syarikat yang menyusut ekoran faktor utama adalah isyarat penurunan kadar faedah oleh Federal Reserve (Fed) pada mesyuarat FOMC awal pagi semalam, Loonie terus mengambil kesempatan untuk meningkatkan nilai dagangannya disokong oleh beberapa faktor lain.
Antara faktor yang menyokong Loonie adalah lonjakan harga minyak mentah yang menjadi eksport utama Kanada. Selepas Washington menuduh Tehran berhubung insiden serangan kapal tangki minyak di Teluk Oman minggu lalu, ketegangan antara dua negara semakin meningkat susulan laporan terbaru berkenaan Iran telah menembak jatuh drone yang dipercayai milik tentera Amerika Syarikat.
Berdasarkan data domestik pula, data indeks harga pengguna Kanada baru-baru ini positif menyokong kadar inflasi mereka. Tumpuan pada hari ini terarah pula kepada data jualan runcit Kanada di mana jangkaan angka bacaan berkemungkinan sedikit menurun.
Pergerakan harga pada carta USD/CAD dilihat telah membuat penurunan sehingga melepasi zon support sebelum ini pada 1.32500 mencatatkan paras terendah yang baru.
Paras terendah terbaru mencecah 1.31500 pada dagangan semalam hampir menyentuh paras support MagicS3 pada indicator Moshed Magic Line semalam.
Dagangan pada hari ini pula dilihat lebih mendatar berbanding penurunan dua hari berturut-turut dan harga berlegar di bawah paras tumpuan pada 1.32000 yang juga merupakan paras Magic Pivot pada indicator Moshed Magic Line hari ini.
 Harga dijangka akan menguji paras Magic Pivot hari ini sebelum kembali meneruskan penurunan ke paras terendah yang baru berkemungkinan mencecah paras support pada 1.30700 atau lebih rendah di paras penting pada 1.30000 berhampiran support MagicS3 indicator Moshed Magic Line.
Namun jika harga cuba membuat kenaikan semula, paras penting yang dilihat akan menjadi destinasi tumpuan harga adalah pada 1.32500 yang merupakan zon SBR (support become resistance) terbaru pada carta harga USD/CAD.
Lihat gambar carta pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 1.3131, 1.3073, 1.2996.
Paras resistance: 1.3266, 1.3343, 1.3401.
Team INTRADAY menggunakan bacaan dan carta forex dari Broker SaracenMarkets.


ECB Kian Tersepit! Putuskan Untuk Naikkan Kadar 75 Mata Asas Bagi Mengekang Inflasi!

Bank Pusat Eropah memutuskan untuk mengenakan satu lagi kenaikan kadar faedah yang besar pada hari Khamis, sebagai usaha para penggubal dasar cuba meredakan inflasi tertinggi di rantau itu.
Bank pusat itu, yang menetapkan dasar monetari untuk 19 negara tersebut, menaikkan kadar faedah sebanyak tiga perempat daripada mata peratusan, menyamai kenaikan sebelumnya bulan lalu. Bermula dengan perlahan iaitu permulaaan kenaikan pertama dalam lebih sedekad pada bulan Julai, ECB menyatakan telah mula berilitizam pendirian dasarnya dengan kenaikan yang pantas kerana inflasi telah terbukti lebih teruk dan lebih berterusan daripada jangkaan.
Harga pengguna meningkat 9.9 peratus secara purata di zon Eropah pada bulan September berbanding tahun sebelumnya, kadar terpantas dalam rekod, didorong oleh harga tenaga dan makanan.
“Inflasi kekal terlalu tinggi dan akan kekal di atas sasaran untuk tempoh yang panjang,” kata bank itu dalam satu kenyataan pada Khamis.
 Cabaran yang dihadapi oleh bank pusat telah meningkat sejak beberapa bulan lalu apabila penggubal undang-undang telah mengambil lebih banyak langkah untuk melindungi isi rumah dan perniagaan daripada kenaikan harga. Bank pusat telah memberi amaran bahawa dasar fiskal tidak boleh bertentangan dengan dasar monetari. Britain telah menjadi contoh antarabangsa mengenai risiko ini. Pada minggu lalu, Liz Truss meletak jawatan sebagai perdana menteri selepas pemotongan cukainya mencetuskan kegawatan dalam pasaran kewangan.
Kerajaan Eropah masih berselisih pendapat tentang cara mereka harus bertindak balas terhadap kenaikan harga tenaga, dengan negara yang lebih kaya mengambil kesempatan daripada kedudukan fiskal. Jerman baru-baru ini mengumumkan rancangan bantuan €200 bilion ($201 bilion) untuk isi rumah, perniagaan dan industrinya.
Keupayaan bank pusat untuk mengawal inflasi telah diuji dengan teruk sepanjang tahun lalu. Jangkaan bahawa inflasi yang tinggi akan berlalu dengan cepat, ternyata meleset berikutan siri kejutan ekonomi yang telah mendorong bank pusat bertindak.
Mata wang euro susut 0.62% berbanding US dolar kepada paras dagangan 1.0014.


GBP/USD Bangkit Semula Dari Tersungkur, Boleh Ke Tembusi $1.2100?

Pound didagangkan meningkat semula dari paras terendah 5 minggu berbanding US dolar ketika arah pergerakan harga mula berubah pada Rabu semalam.
US dolar yang memaparkan pengukuhan pada Selasa lalu telah kembali bergerak lemah semalam dengan tumpuan terarah pada terbitan minit mesyuarat FOMC.
Tiada reaksi ketara oleh US dolar selepas minit diterbitkan dan kekal bergerak suram setelah menyusuli data tinjauan ISM sektor pembuatan di Amerika Syarikat (AS) yang diterbitkan sebelum itu.
Sentimen pasaran sedikit dipulihkan dengan berita China yang kini sedang merancang untuk mengurangkan sebahagian sekatan import arang batu Australia sebelum ini, dan situasi ini dilihat turut mendorong penyusutan semula US dolar.

Pada carta harga pasangan mata wang GBP/USD, harga telah berjaya melonjak semula setelah kejatuhan pada Selasa lalu mencecah sekitar paras 1.19000.
Namun, selepas kenaikan harga semalam berjaya melepasi semula zon 1.2000, harga berlegar di ketinggian 1.20700 pada sesi New York semalam dengan reaksi hambar harga selepas minit mesyuarat FOMC diterbitkan.
 Harga masih kekal berada di bawah zon rintangan 1.21000 dan jika kenaikan diteruskan pada hari ini (Khamis), berkemungkinan zon tersebut akan berjaya ditembusi.
Harga yang meneruskan kenaikan lebih tinggi dilihat akan mensasarkan pada zon tumpuan seterusnya pada 1.21000.
Sebaliknya jika penurunan harga berlaku semula, zon 1.2000 sebagai zon sokongan buat harga akan kembali diuji.
Jika ditembusi, harga yang melanjutkan kejatuhan lebih rendah bakal menuju semula ke zon 1.1900 yang menjadi zon support terbaru harga.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Minyak Mentah Masih Kekal Dalam Posisi Bertahan

Harga minyak meningkat pada awal Rabu kerana disokong oleh US Dollar yang melemah.
Walau bagaimanapun, US Crude futures masih kekal pada $40 setong dan Brent didagang pada $42 setong.
Sementara itu, WTI futures meningkat 12 sen, manakala Brent futures hanya meningkat 5 sen dari harga sebelum ini.
 Menurut penganalisis, US Dollar melemah dan merekodkan penurunan sebanyak 2.5% berbanding matawang utama yang lain.
Bank Amerika Syarikat berkata, prospek ekonomi global yang lemah juga bakal menolak jatuh permintaan bahan api.
Pasaran minyak telah dibelenggu lebihan bekalan sejak 2 tahun lalu. Lebihan bekalan terhadap minyak mentah ini juga telah mula merebak ke produk tapisan. Masalah ini menjadikan tangki simpanan masih menyimpan banyak bekalan dan kebanyakan bahan api yang tidak dijual, masih tersimpan di atas kapal.
Baca artikel yang ditulis oleh pengasas Moshed.com ini jika anda ingin lebih ‘pro’ dalam forex trading! Nak berjaya kenalah dengar nasihat kan?


EUR/USD Susut Dari Paras Ketinggian $1.21800

US dolar yang bergerak lemah pada pembukaan pasaran awal minggu ini pamerkan peningkatan semula pada sesi New York semalam. Namun, masih dilihat prestasi yang lemah ekoran momentum pada laporan data pekerjaan Amerika Syarikat (AS) yang mengecewakan.
Untuk data tumpuan seterusnya pada minggu ini, pelabur akan memberi perhatian terhadap data inflasi AS untuk bulan April yang akan diterbitkan pada Rabu dan data jualan runcit AS pada Jumaat.
Walaupun mata wang utama lain dalam pasaran kebanyakannya papar aksi cemerlang ekoran situasi penyusutan US dolar, mata wang Euro dilihat gagal memanfaatkan peluang.

Harga pada carta pasangan mata wang EUR/USD bergerak mendatar pada zon resistance 1.21800-1.21500 pada awal sesi pasara minggu ini bermula selepas susut lebih rendah pada sesi New York.
Menutup dagangan sekitar paras 1.21300, harga menyambung dagangan pada sesi Asia pagi Selasa di sekitarnya dan menguji paras sokongan Moving Average 50 (MA50) pada rangka masa 1 jam pergerakan harga.
 Menuruni lebih rendah di bawah paras MA50 akan memberikan isyarat untuk harga memulakan trend bearish selepas gagal melepasi zon resistance 1.21800.
Penurunan harga dilihat akan disokong pada zon RBS (resistance become support) pada 1.20900-1.20600 sebelum penurunan yang lebih rendah diteruskan akan menuju pula ke paras sokongan 1.2000.
Namun jika US dolar kekal lemah dan mendorong kenaikan lebih tinggi semula harga, zon resistance 1.21800-1.21500 dijangka bakal ditembusi untuk harga mencatatkan paras ketinggian terbaru 11 minggu.
Untuk kenaikan lebih tinggi, paras ketinggian pada 1.22500 dilihat akan menjadi destinasi sasaran terbaru buat harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kelemahan Euro Berterusan, EUR/USD Kekal Susut Menjelang Mesyuarat ECB

Data ekonomi penting mengukur keyakinan pengguna Amerika Syarikat (AS) yang mencatat bacaan memberangsangkan pada sesi New York semalam serba sedikit terus menyokong pengukuhan yang ketara kepada matawang USD.
Pelabur juga terus menantikan debaran kepada penerbitan data Keluaran Dalam Negara Kasar AS yang bakal diterbitkan pada sesi New York esok (Khamis) untuk menilai petunjuk kepada pertumbuhan ekonomi bagi suku ketiga.
Dalam pada itu, dek kerana kelemahan matawang Euro yang dipengaruhi oleh kemungkinan kenyataan dovish pada mesyuarat polisi ECB terus memberi kesempatan kepada USD untuk memapar pengukuhan.

Mengkaji kepada carta harga pasangan matawang EUR/USD dilihat telah memulakan cubaan lonjakan di sesi Eropah (Selasa) dan menguji paras rintangan Moving Average 50 (MA50) pada rangka masa 1 jam.
Namun kemudiannya setelah sahaja harga menyentuh MA50 pada pembukaan sesi New York (Selasa), trend pergerakan harga tampaknya terus menjunam lebih rendah sehingga membuat penurunan lebih 40 pips.
Pada awal sesi Asia hari ini (Rabu) menyaksikan harga telah membentuk ‘gap’ ke bawah pada carta harga sebelum kembali ditutup dengan corak kenaikan untuk menuju semula ke zon SBR (support become resistance) 1.16000.
 Paras terendah 2021 yang dicapai pada pertengahan Oktober sekitar 1.15300 masih lagi menjadi zon tumpuan yang berkemungkinan akan dicecah andai kata pergerakan harga kekal dengan trend bearish.
Corak penurunan lebih rendah bakal memperlihatkan rekod paras terendah terbaharu 2021 sekali lagi tercipta yang mana kebarangkalian mungkin akan menuju ke zon sokongan paling kukuh pada 1.15000.
Jika pergerakan harga kembali terbang tinggi melepasi zon SBR 1.16000, harga dijangka bakal mampu mencapai semula ke paras tertinggi mingguan yang kekal mengekang kenaikan harga pada 1.16700.
Kenaikan yang lebih agresif pula menyaksikan harga berkemungkinan bakal menuju ke zon SBR 1.17000 dan secara tidak langsung pelabur akan menilai pergerakan harga membuat perubahan trend bullish.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lonjak Terus, EUR/USD Capai Paras Tertinggi Baru Lepas CPI AS Rendah!

Pasaran memberi reaksi secara terus terhadap terbitan data inflasi Amerika Syarikat (AS) yang menjadi tumpuan utama pada minggu ini.
Bacaan tahunan indeks harga pengguna (AS) untuk bulan Mac perlahan di paras 5.0%, lebih rendah berbanding jangkaan 5.1%, mengekalkan corak penurunan pada kadar inflasi untuk 9 bulan berturut-turut.
Menurun daripada kadar 6% bulan sebelum ini, paras inflasi yang terbaru ini adalah paling rendah dicatatkan sejak Mei 2021.
Justeru, US dolar terus menunjukkan kesan penyusutan yang ketara sebaik sahaja data diterbitkan mencetus idea bahawa Federal Reserve (Fed) akan memperlahankan pengetatan dasar monetari mereka.

Carta harga pasangan mata wang EUR/USD mempamerkan lonjakan sekitar 80 pips di sesi New York semalam mencatatkan paras ketinggian terbaru lagi mengatasi minggu lalu.
Harga pada mulanya mendatar di sekitar 1.09300 kemudiannya melonjak mencapai paras sasaran 1.10000 seperti yang dijangkakan penganalisis.
 Harga dilihat mula perlahan di sekitar tersebut sehingga bersambung pada sesi Asia pagi ini (Khamis) menjadikanya sebagai paras rintangan terbaru.
Dengan isyarat bullish pergerakan harga yang masih berada di atas paras sokongan Moving Average 50 (MA50) pada rangka masa 1 jam di carta EUR/USD itu, akan menjangkakan kenaikan lebih tinggi bakal diteruskan hari ini melepasi 1.1000.
Oleh itu, paras ketinggian terbaru bakal dicatatkan lagi dengan sasaran seterusnya harga berada pada sekitar 1.12000 pula.
Namun jika harga dihenjut turun semula dari paras 1.1000 tersebut, zon 1.09000 menjadi yang terawal diuji sebelum harga meneruskan penurunan menuju support pada 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Jangkaan Untuk EUR/USD Selepas Catat Kenaikan 100 Pips Pada Awal Minggu?

Penyusutan semula dagangan US dolar dalam pasaran telah mendorong kenaikan harga pada carta pasangan matawang EUR/USD pada sesi New York semalam.
Euro sebagai matawang anti-dolar berjaya mencatatkan kenaikan berbanding US dolar selepas Federal Reserve (Fed) mengumumkan pembelian bon korporat persendirian yang telah mencetuskan sentimen risk-off sekaligus melemahkan dagangan safe-haven termasuk US dolar.
Pengukuhan Euro turut disokong oleh perkembangan positif rundingan Brexit EU-UK yang berakhir dengan baik semalam walaupun tempoh peralihan Brexit tetap tidak berubah pada 31 Disember 2020 seperti yang diinginkan oleh UK.
Pada sesi Eropah hari ini, dagangan Euro akan dipengaruhi oleh data sentimen ekonomi ZEW Jerman selepas bacaan akhir inflasi di Jerman yang diterbitkan pada awal sesi kekal tidak berubah.
Pada dagangan semalam, harga pada carta EUR/USD telah membuat kenaikan sehingga 100 pips dari paras terendah sekitar 1.12300 ke paras sekitar 1.13300.
Menyambung dagangan pada Selasa, harga bergerak lebih tinggi namun mendatar dan dilihat sukar menembusi paras harga 1.13500.
Jika kenaikan harga berjaya diteruskan, zon resistance pada ketinggian 1.14000 akan kembali diuji selepas gagal ditembusi pada dagangan minggu lalu.
 Kenaikan lebih tinggi boleh mencapai sehingga paras 1.15000 jika momentum pengukuhan harga berjaya dikekalkan.
Sebaliknya jika penurunan harga berlaku, paras sokongan dinamik Moving Average 50 (MA50) akan diuji sebelum harga yang meneruskan penurunan akan menguji paras terendah harian semalam semula.
Penurunan lebih rendah akan menuju zon RBS (resistance become support) pada sekitar paras 1.12000.
Pelabur juga akan berhati-hati menjelang data jualan runcit US yang diterbitkan pada sesi New York dan akan mempengaruhi matawang US dolar.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Inventori Minyak Mentah AS Susut 2.2 Juta Tong Minggu Lepas

The Energy Information Administration (EIA) atau Pengurusan Informasi Tenaga di AS melaporkan inventori minyak mentah yang berkurangan sebanyak 2.2 juta tong pada minggu berakhir 07 April berbanding penambahan 1.6 juta tong yang dicatatkan sebelum itu.
Jangkaan kepada data kali ini ialah pengurangan 0.1 juta tong.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Data terbaru inventori minyak mentah yang dikeluarkan oleh Institut Petroleum Amerika (API) pula merekodkan pengurangan stok sebanyak 1.3 juta pada minggu berakhir 07 April berbanding pengurangan 1.80 juta yang direkodkan pada minggu sebelum itu.
Harga minyak mentah global masih mengekalkan pengukuhan dalam sesi Rabu dengan keyakinan yang semakin meningkat bahawa OPEC akan melanjutkan pemotongan pengeluaran khususnya Arab Saudi.
Walaupun sesetengah negara didapati tidak begitu bersungguh-sungguh, usaha yang ditunjukkan oleh Arab Saudi telah memberi kesan yang ketara terhadap perjanjian ini. Menurut penganalisis pasaran minyak di Oanda Sinagpura, Jeffrey Halley, komitmen Arab Saudi yang mendahului pengeluar lain di dalam perjanjian ini telah memberi banyak rangsangan kepada pasaran.
Minyak WTI (West Texas Intermediate) jatuh dari paras tertinggi hari ini di $54.07 setong kepada $53.60 setong. Manakala minyak Brent (Brent-oil) jatuh dari $56.80 setong kepada $56.20 ketika ini.


News Besar ECB Malam Ini, Apa Yang Kita Tahu Setakat Ini?

Malam ini akan berlangsung penetapan kadar Bank Pusat Eropah (ECB), dan sidang media Mario Draghi pukul 9.30 malam akan menjadi tumpuan pasaran. Draghi dijangka tidak akan membiarkan spekulasi kepada ‘tapering‘ polisi semasa dan berkemungkinan nada ‘dovish‘ akan digunakan beliau.
Ketika ini potensi perubahan kadar ECB pada malam ini terlalu kecil, dan begitu juga kepada program pembelian bon. Jika ada perubahan sekalipun, mungkin dari segi teknikal untuk meningkatkan potensi pembelian bon.
Beri tumpuan kepada sidang media Mario Draghi, kerana pemain pasaran secara keseluruhan akan memberi perhatian kepada apa yang akan dikatakan oleh beliau.
Draghi berkemungkinan menyatakan, ECB akan mengekalkan polisi monetari akomodatif (pelonggaran) bagi meneruskan tekanan kenaikan kepada inflasi. Beliau juga akan berhati-hati dalam komennya terhadap ‘tapering‘, agar pasaran tidak membuat spekulasi terhadap pengurangan pembelian bon beberapa bulan akan datang.
Dalam hal ini, Draghi berkemungkinan akan memberi amaran bahawa masih terdapat risiko dalam mencapai sasaran mereka. ‘Base Eeffect‘ akan menjadi alasan oleh Draghi berikutan kenaikan inflasi dalam Zon-Eropah ketika ini.
 Base effects adalah paras kadar inflasi yang tinggi atau rendah pada bulan-bulan lepas yang mengganggu kadar inflasi semasa. Base effects boleh menyukarkan pihak bank pusat untuk mendapatkan bacaan inflasi yang tepat.
Walaupun begitu, nada yang terlalu ‘dovish‘ oleh Draghi akan dipersoalkan oleh pemain pasaran tentang kredibiliti ECB, dengan data infalsi yang kini meningkat di Zon-Eropah.
Pasaran yang melibatkan instrumen pelaburan di Zon-Eropah, dijangka tidak bergerak pantas dengan jangkaan tiada perubahan kepada polisi semasa, kecuali ECB membuat kejutan dengan mengubah polisi atau Draghi menggunakan nada yang terlalu ‘hawkish‘ dalam komennya malam ini.
Untuk lebih memahami artikel ini, hadamkan artikel di bawah.
Maksud Hawkish & Dovish
Maksud Tapering


Ucapan Powell Buat USD Hilang Arah!

Pengerusi Federal Reserve (Fed), Jerome Powell mengakui bahawa beberapa tekanan inflasi adalah lebih kuat daripada dijangkakan, tetapi, bank pusat tidak akan menarik semula rangsangan hanya disebabkan kebimbangan terhadap inflasi.
Kenyataan Powell ternyata telah menyebabkan kekecewaan buat pelabur US dolar dan mendorong matawang itu susut sehingga 0.2% dan pasaran saham AS meningkat pada sesi sebelum ini.
Pada mesyuarat polisi FOMC minggu lalu, Fed telah memberi isyarat mengenai kenaikan kadar faedah dan pengurangan dalam pembelian bon bulanan yang bernilai $120 bilion pada tahun 2023.
Namun, susulan daripada kenyataan terbaru Powell, ia menunjukkan bahawa Fed tidak akan tergesa-gesa untuk mengetatkan semula dasar mereka.
 Menurut Powell, Fed tidak akan menaikkan kadar faedah disebabkan bimbang terhadap berlakunya inflasi. Mereka akan menunggu bukti inflasi sebenar atau ketidakseimbangan lain.
Selain itu, beliau juga menegaskan kembali komitmen bank pusat AS untuk terus menyokong pemulihan dalam pasaran pekerjaan yang luas dan inklusif.
Penyusutan dolar greenback telah memberi peluang kebanyakan matawang utama untuk meningkat lebih tinggi pada sesi New York, namun kenaikan yang dicatatkan dilihat kembali terbatas apabila USD mula mendaki pada sesi Asia hari ini.
Ketika penulisan, indeks dolar yang mengukur kekuatan dolar greenback berbanding sekumpulan matawang utama diniagakan sedikit meningkat pada 91.82.


Perdebatan Fed Untuk ‘Tapering’ Dah Bermula?

Perdebatan mengenai bila dan bagaimana Federal Reserve (Fed) akan mengurangkan beberapa langkah pelonggarannya telah bermula pada hari Isnin, ketika dua pembuat dasar AS menyatakan sokongan mereka untuk penarikan rangsangan lebih awal.
Presiden Fed St Louis, James Bullard dan Presiden Fed Dallas, Robert Kaplan mengemukakan beberapa persoalan utama yang harus ditangani oleh pembuat dasar Fed ketika mereka bekerja melalui kerangka strategi baru bank pusat itu apabila inflasi semakin tinggi dan pemulihan pasaran buruh lebih lemah daripada dijangkakan.
Kedua-dua pembuat dasar itu bercakap pada hari Isnin, dalam satu acara secara maya dianjurkan oleh Forum Institusi Monetari dan Kewangan Rasmi dan Fed Philadelphia.
 Bullard memberitahu bahawa pembuat dasar perlu menurunkan inflasi ke arah sasaran Fed 2%, dan sekarang dengan keadaan pandemik yang semakin merosot, ia adalah waktu yang sesuai untuk membuka perdebatan mengenai program pembelian bon.
Sementara itu, Kaplan pula mengatakan kesediaan beliau untuk memulakan proses pengurangan pembelian bon bulanan bank pusat yang bernilai $120 bilion, selain turut menyatakan kebimbangannya terhadap pasaran perumahan yang tidak stabil dan potensi dasar yang longgar akan menyebabkan ketidakseimbangan.
Bagaimanapun, pendekatan ini mendapat tentangan daripada Presiden Fed New York, John Williams mengatakan bahawa beliau tidak bersedia untuk bank pusat menarik kembali sokongan ekonomi berikutan ketidakpastian mengenai pemulihan dari wabak tersebut yang masih membelenggu negara itu.


Terbantut Lagi! EUR/USD Kembali Berlegar Di Zon Tumpuan $1.13000

Raja matawang USD mencatatkan sedikit pengukuhan pada penghujung minggu lalu setelah kecairan matawang yang rendah berikutan kebanyakan pemain pasaran ‘berehat’ sempena sambutan Krismas.
Pelbagai faktor mungkin bakal terus dinilai oleh pelabur yang di antaranya adalah sentimen mengenai jangkitan Omicron serta potensi Federal Reserve (Fed) untuk menaikkan kadar faedah di tahun 2022.
Kebanyakan pelabur juga berkebarangkalian akan berwaspada terhadap aktiviti pengambilan untung (profit taking) di kala pasaran menjelang ke penutup suku keempat 2021 dan pengakhiran Disember.

Nampaknya kelihatan harga pada carta pasangan matawang EUR/USD yang mulanya sedikit perlahan telah memaparkan terjunan ketika ingin memasuki ke pembukaan sesi New York minggu lalu (Jumaat).
Yakni aksi terjunan itu tampaknya kembali mencecah ke zon RBS (resistance become support) 1.13000 sebelum bersinar semula pada awal minggu penutup suku keempat dengan lonjakan melebihi 20 pips.
Pergerakan harga juga tampaknya seakan memberi isyarat awal kepada perubahan corak downtrend sejajar dengan harga mula kembali didagangkan di bawah paras halangan Moving Average 50 (MA50).
 Dalam hal ini, pelabur berkemungkinan bakal menantikan harga kembali menembusi zon RBS 1.13000 untuk sekali lagi mencecah ke paras sokongan paling kukuh setakat ini sekitar paras 1.12650-1.12350.
Penekanan lebih parah untuk kekal membuat penurunan sama sekali akan mendorong harga jejaki ke zon sokongan 1.12000 yang turut dianggap sebagai paras terendah 2021 yang dicapai pada November.
Sebaliknya andai kata pergerakan harga kembali cemerlang untuk mempersembahkan trend kenaikan, maka paras rintangan sekitar 1.13500 dan harga mungkin dijangka berupaya untuk melepasi paras itu.
Oleh yang demikian, zon rintangan 1.14000 berkebarangkalian akan menjadi sasaran yang berikutnya untuk dicapai dan secara tidak langsung juga bakal mengubah jangkaan untuk harga kekal menjunam.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Tempahan A.S Terbaru Buatkan ‘Trader’ Menarik Nafas Lega, Ini Sebabnya!

Pesanan baharu untuk barangan perkilangan A.S. dilaporkan meningkat dengan kukuh pada bulan Jun dan perbelanjaan perniagaan untuk peralatan adalah lebih kukuh daripada yang dijangkakan pada mulanya, menunjukkan pengukuhan dalam sektor pembuatan walaupun kadar faedah meningkat.
Jabatan Perdagangan berkata pada hari Rabu bahawa pesanan kilang meningkat 2.0% pada bulan Jun selepas meningkat 1.8% pada bulan Mei. Ahli ekonomi yang ditinjau oleh Reuters meramalkan pesanan kilang akan meningkat 1.1%. Pesanan meningkat 13.5% pada asas tahun ke tahun.
Sektor pembuatan terus berkembang, walaupun momentumnya telah perlahan kerana kadar faedah yang lebih tinggi menyejukkan permintaan untuk barangan. Perbelanjaan juga mula kembali kepada perkhidmatan.
Tinjauan Institut Pengurusan Bekalan pada hari Isnin menunjukkan aktiviti kilang berkembang pada kadar sederhana pada bulan Julai, dengan ukuran pesanan baharu semakin berkurangan kerana pengeluar bimbang tentang lebihan inventori.
Peningkatan pesanan berlaku hampir di seluruh industri pada bulan Jun. Beberapa kenaikan mencerminkan harga yang lebih tinggi. Tempahan untuk komputer dan produk elektronik melonjak 1.7%. Tempahan untuk peralatan elektrik, peralatan dan komponen meningkat semula 2.8%.
 Terdapat juga lonjakan 5.2% dalam tempahan peralatan pengangkutan, yang mencerminkan lonjakan tempahan untuk pesawat pertahanan dan alat ganti. Tetapi pesanan untuk logam utama jatuh 1.0%.
Penghantaran barangan perkilangan meningkat 1.1% selepas meningkat 2.1% pada bulan Mei. Inventori di kilang meningkat 0.4% selepas meningkat 1.3% pada bulan sebelumnya. Pesanan yang tidak diisi meningkat 0.7% berikutan kenaikan 0.3% pada bulan Mei.
Jabatan Perdagangan juga melaporkan bahawa pesanan untuk barangan modal bukan pertahanan, tidak termasuk pesawat, yang dilihat sebagai ukuran rancangan perbelanjaan perniagaan untuk peralatan, meningkat 0.7% pada bulan Jun dan bukannya 0.5% seperti yang dilaporkan bulan lepas.
Penghantaran barang modal teras ini, yang digunakan untuk mengira perbelanjaan peralatan perniagaan dalam laporan keluaran dalam negara kasar, meningkat 0.7% pada bulan Jun seperti yang dilaporkan sebelum ini.
Tempahan kilang AS meningkat kukuh pada bulan Jun, mengatasi jangkaan membangkitkan harapan dan kepercayaan bahawa ekonomi masih lagi berkembang dan kemelesetan dapat dihindari.


Analisis GOLD – Harga Emas Bakal ‘Menyelam’ Semula Ke Dasar $1,700?

Dagangan emas dalam pasaran mula perlahan semula selepas pergerakan drastik harga dipamerkan pada penghujung minggu lalu bersambung ke awal pembukaan pasaran minggu ini.
Selepas harga menjunam susulan reaksi pasaran terhadap laporan pekerjaan NFP Amerika Syarikat (AS) Jumaat lalu, emas terus memberi kejutan pada pembukaan sesi Asia pagi Isnin apabila ‘menyelam’ lebih dalam ke bawah paras harga $1,700.
Namun, sejurus selepas terjunan tersebut, harga emas emas paparkan pemulihan semula. Walaupun peningkatan harga tidak begitu menggembirakan pelabur, namun memberikan sedikit kelegaan sementara.
Carta harga XAU/USD yang mengukur nilai emas berbanding US dolar menyaksikan harga telah melonjak semula dari paras 1700.00 sehingga ke zon harga 1750.00 pada Isnin lalu.
Namun, pergerakan harga mula menunjukkan penurunan yang lemah dan mendatar pada dagangan Selasa semalam sementara pelabur nantikan pula data inflasi AS yang turut menjadi rujukan bank pusat dalam penetapan dasar monetari.
Pada rangka masa 1 jam pergerakan harga di carta XAU/USD, harga dilihat menguji paras halangan Moving Average 50 (MA50) untuk berikan isyarat bagi pergerakan seterusnya.
 Sekiranya paras tersebut terus menghalang harga membuat kenaikan, berkemungkinan penurunan harga akan bersambung semula menuju ke zon support 1700.00-1680.00.
Namun jika harga masih cuba untuk meningkat semula, zon tumpuan seperti 1745.00 dan 1765.00 akan kembali menjadi tarikan harga untuk diuji.
Kenaikan lebih tinggi akan memberi isyarat trend bullish semula untuk dagangan emas dengan jangkaan sasaran menuju kembali ke zon SBR (support become resistance) 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tertinggi 20 tahun, USD Tak Gayat Mendaki Lebih Jauh!

Seusai laporan ekonomi dari Eropah disiarkan, pelabur kini mengalihkan tumpuan kepada pengeluaran data PMI pembuatan dan perkhidmatan Amerika Syarikat pada sesi New York.
Pelabur kekal berpegang teguh pada dagangan dolar Amerika pada sesi Eropah, menyaksikan raja mata wang itu mendekati paras tertinggi 20 tahun berbanding kebanyakan mata wang utama lain.
Jangkaan penutupan baharu pada saluran paip gas Nord Stream 1 ke Eropah telah meningkatkan kebimbangan terhadap kemelesetan, yang diburukkan lagi dengan catatan kurang memberangsangkan dalam data PMI perkhidmatan dan pembuatan di Zon Eropah pada bulan Ogos.
Ini sekali gus menambah tekanan buat dagangan euro untuk terus melemah di paras terendah terbaharu 20 tahun dengan didagangkan di bawah paras harga pariti berbanding greenback.
 Selain itu, pelabur juga telah dipersembahkan dengan bacaan data yang sama dari UK di mana sektor pembuatan dilaporkan jatuh ke bawah penguncupan dan aktiviti perkhidmatan pula positif pada bulan Ogos.
Pun begitu, mata wang pound gagal memberi reaksi ketara kepada pengeluaran data tersebut, sebaliknya kekal didagangkan di bawah tekanan pada paras terendah lebih dua tahun berbanding dolar Amerika yang lebih kuat.
Meneliti perkembangan mata wang komoditi, dolar Aussie dan New Zealand diperdagangkan sedikit berubah pada paras terlemah satu bulan berbanding US dolar.
Sementara dolar Kanada pula gagal memanfaatkan pengukuhan harga minyak mentah dunia yang didorong oleh Arab Saudi, memperlihatkannya kekal diniagakan di sekitar paras terendah.


Kekuatan Logam Kuning Terbantut Akibat Pengukuhan Matawang Gergasi!

Harga emas jatuh berikutan pengukuhan US Dollar.
Emas menurun 0.16% hari ini kepada $1,265.50 satu troy ounce.
Juga di Comex, silver futures dan copper futures juga dilapor merosot sebanyak 0.46% dan 0.10%.
 Semalaman, harga emas diniagakan berhampiran paras tertinggi selepas Bank Pusat Eropah mengumumkan bahawa ia akan menunggu sehingga bulan Disember untuk langkah selanjutnya mengenai program pembelian assetnya.
Selain itu, ECB juga menetapkan kadar tidak berubah pada nilai sifar dan mengekalkan kadar kemudahan deposit pada -0.4%.
Sementara itu, propspek kenaikan kadar oleh Fed pada bulan Disember nanti terus menjadi fokus pasaran hingga kini.

Sesi Asia Menyaksikan Junaman Dari Komoditi Hitam


AUD/USD Menjunam Ke Paras Terendah Sejak November 2020!

Sentimen berisiko yang berterusan sehingga ke penghujung minggu memberi tekanan terhadap mata wang pulangan tinggi seperti dolar Australia.
Walaupun laporan data pekerjaan Australia yang menjadi tumpuan pada sesi Asia semalam diterbitkan dengan bacaan yang positif, masih gagal untuk memberi sokongan terhadap pergerakan dolar Aussie.
Walaupun kadar pengangguran susut ke paras 4.6% berbanding jangkaan untuk meningkat kepada 5.0%, namun pertambahan pekerjaan di Australia dilihat lemah sekitar 2,200 untuk bulan Julai.
Pada carta harga pasangan mata wang AUD/USD telah menyaksikan harga menjunam ke paras terendah 9 bulan selepas harga susut di bawah paras 0.73000 minggu ini.
Turut mendorong penurunan ketara harga adalah berikutan pengukuhan yang dipaparkan oleh US dolar sebagai safe-haven yang menjadi tarikan pelabur dalam suasana pasaran berisiko.
Selepas sesi New York semalam turun ke paras sekitar 0.71500, harga terus menyambung penurunan pada dagangan hari ini (Jumaat) ke paras sekitar 0.71300 di awal sesi Eropah.
 Penurunan lebih rendah dijangkakan untuk menuju ke paras support 0.70000 yang menjadi sokongan harga pada dagangan September dan Oktober 2020 lalu.
Namun jika kenaikan harga berjaya melonjak melepasi halangan Moving Average 50 (MA50) pada rangka masa 1 jam, akan kembali memberi isyarat untuk kenaikan harga pada carta AUD/USD semula.
Kenaikan harga dilihat akan menguji rintangan pada 0.73000 dahulu sebelum meneruskan pergerakan trend bullish selanjutnya.
Ini akan berlaku sekiranya sentimen pasaran kembali pulih membuatkan US dolar kembali susut nilai sementara mata wang pulangan tinggi seperti dolar Aussie akan mendapat tarikan semula dalam pasaran.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


8 Berita Forex Penting Tumpuan Pasaran Minggu Ini (1-5 Jun 2020)

Berikut merupakan sebahagian data-data ekonomi penting yang menjadi tumpuan pasaran sepanjang minggu ini.
Data PMI Pembuatan ISM A.S (Isnin 10.00 Malam): Indeks pada April menunjukkan angka penurunan dari bacaan bulan sebelumnya. Bacaan pada Mei turut dijangkakan menguncup dengan jangkaan angka 43.5 mata.
Mesyuarat Polisi Bank Pusat Australia (Selasa 1.30 Petang): Selepas menurunkan kadar sehingga ke paras terendah 0.25%, Reserve Bank of Australia (RBA) masih mengekalkan kadar di paras tersebut sejak Mac. Tiada perubahan dijangkakan pada unjuran mesyuarat terbaru. Mesej bernada dovish oleh bank pusat akan memberi tekanan terhadap dagangan Aussie.
Data KDNK Australia (Rabu 9.30 Pagi): Data Keluaran Dalam Negara Kasar (GDP) Australia untuk suku pertama 2020 dijangka akan menyusut sehingga -0.4% akibat terjejas oleh pandemik Coronavirus selepas bacaan yang meningkat dipaparkan pada suku terakhir 2019.
 Mesyuarat Polisi Bank Pusat Kanada (Rabu 10.00 Malam): Penggubal polisi Bank of Canada (BOC) turut dijangka akan terus mengekalkan kadar faedah rendah di paras 0.25% pada mesyuarat polisi terbaru.
Data PMI Perkhidmatan ISM A.S (Rabu 10.00 Malam): Sektor perkhidmatan di Amerika Syarikat dilihat semakin baik. Bacaan data pada Mei dijangka akan meningkat walaupun masih berada pada fasa penguncupan.
Mesyuarat Polisi Bank Pusat Eropah (Khamis 7.45 Malam): European Central Bank (ECB) masih mengekalkan kadar faedah di paras sifar. Pelabur akan menantikan jika ada sebarang perubahan pada penetapan kadar bagi mesyuarat terbaru didorong oleh keadaan ekonomi di Zon Eropah yang terjejas.
Laporan Data Pekerjaan NFP A.S (Jumaat 8.30 Malam): Ekonomi A.S dijangka akan mencatatkan kehilangan 8 juta pekerjaan. Namun angka tersebut adalah lebih rendah berbanding rekod pada bulan sebelum ini iaitu 20.5 juta pekerjaan. Kadar pengangguran juga diramalkan terus mencatatkan angka yang meningkat.
Laporan Data Pekerjaan Kanada (Jumaat 8.30 Malam): Diterbitkan bersama data NFP, laporan pekerjaan Kanada juga dijangka akan mempamerkan bacaan membimbangkan. 1.9 juta kehilangan pekerjaan direkodkan pada April akibat ekonomi yang terkesan oleh penularan COVID-19. Penurunan besar masih diramalkan pada laporan Mei dengan kadar pengangguran pada angka 2 digit.


Analisis GOLD – Jeng Jeng Jeng! Ini Jangkaan Harga Emas Menjelang FOMC

Menilai kepada carta harga XAU/USD yang mengukur nilai emas berbanding USD menyaksikan penurunan semula harga setelah kenaikan hampir untuk menguji zon rintangan 1800.00.
Penurunan harga itu juga telah gagal lepasi trendline resistance harga untuk kembali susut dan terus bergerak mendatar dalam zon RBS (resistance become support) 1780.00 di sesi dagangan Eropah hari ini (Rabu).
Menjadi petunjuk awal untuk trend bearish yang mana pergerakan harga dilihat telah pun melepasi dan terus didagangkan di bawah paras halangan Moving Average 50 (MA50) pada rangka masa 1 jam.
Pelabur semakin berhati-hati dengan dagangan emas kuning yang sedang ‘menggigil’ di kala penantian terhadap penerbitan data-data penting dan mesyuarat FOMC pada malam ini yang mungkin akan menggegar pergerakan harga pada carta XAU/USD.
Masih terdapat jangkaan bahawa Federal Reserve (Fed) berkemungkinan akan kurangkan pembelian bon dan faktor berkenaan akan mampu untuk meranapkan peluang harga emas untuk meningkat sekiranya US dolar mengukuh.
Andai kata Fed melontarkan isyarat jelas untuk pengurangan pembelian yang lebih besar, ia sama sekali bakal menyokong matawang USD untuk melonjak dan seterusnya akan menendang harga emas jatuh lebih rendah.
 Jangkaan pengekalan trend penyusutan yang lebih rendah bakal berlaku andai kata harga emas terus jatuh di bawah zon RBS 1780.00 itu untuk harga menuju ke zon RBS seterusnya sekitar 1760.00.
Namun sekiranya impak pengukuhan yang agresif melanda kepada USD untuk menekan harga susut dengan parah, zon sokongan pada 1740.00 berkemungkinan akan mampu untuk kembali diuji.
Akan tetapi jikalau pergerakan harga emas berupaya bagi mengekalkan lonjakan seperti sebelum ini, trendline resistance dijangka akan dirobek untuk harga mencapai semula zon rintangan 1800.00.
Manakala puncak ketinggian yang menjadi tumpuan pelabur serta kebiasaannya sering mengekang lonjakan sekitar 1813.00 dilihat akan sekali lagi diuji sebelum harga mendaki lebih tinggi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CHF – Timeframe H4 – 09/04/2018

Mengikut teknikal, mood pergerakan masih dikuasai ke arah bullish(HL,HH,HL,HH) ketika ini dan dijangkakan kenaikan akan berterusan selagi ia tidak breakout Key Support 0.9514/major trendline bullish ketika ini.
 Kenaikan dijangkakan berpotensi mencapai ke sekitar 0.9714/00 jika breakout Key Resistance sebelum ia kembali bearish. Walaubagaimanapun, sekiranya ia breakout Key Support/trendline bullish ini terlebih dahulu, ia akan berpotensi untuk mulai mengorak langkah bearish pada minggu ini.
Oleh itu, peluang terbaik yang boleh diperhatikan adalah menunggu ia breakout Key Support sebelum ‘short’ atau sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Nasib USD Selepas Laporan NFP AS Dikeluarkan!

US dolar didagangkan stabil setelah mencatat penyusutan susulan penerbitan laporan pekerjaan NFP AS pada minggu lalu yang memperlihatkan bacaan yang bercampur-campur pada bulan Jun.
Pada sesi Asia, indeks dolar yang mengukur kekuatan dolar greenback berbanding sekumpulan matawang utama diperdagangkan di sekitar 92.30.
Data pada hari Jumaat menunjukkan laporan pekerjaan NFP menepati jangkaan dengan meningkat sebanyak 850,000 pada bulan lalu, menyusuli kenaikan 583,000 yang dicatatkan pada Mei.
Bagaimanapun, kadar pengangguran AS tersasar daripada jangkaan, dengan meningkat kepada 5.9% berbanding jangkaan penurunan 5.6% , dan bacaan sebelum ini pada 5.8%.
 Penganalisis mengatakan secara keseluruhan laporan itu kuat dan trend ke arah yang benar, yang semestinya menyokong Federal Reserve (Fed) untuk mula mengurangkan pembelian asetnya tidak lama lagi.
Namun begitu, dolar greenback yang pada mulanya melonjak susulan penerbitan data, kembali mencatatkan penyusutan menjelang penutupan dagangan hujung minggu, ketika saham melambung tinggi.
Hal ini telah memberi ruang kepada matawang utama untuk kembali meningkat, dengan memperlihatkan matawang euro didagangkan di sekitar harga sekitar 1.18600 pada sesi Asia hari ini.
Matawang berkaitan komoditi turut memanfaatkan peluang untuk meraih keuntungan, di mana dolar Aussie kembali meningkat dari paras terendah enam bulan dan diniagakan di sekitar 0.75150 berbanding USD.


Tips Mengelakkan Anda Terlalu Beremosi Semasa Trade Forex

Kami ada satu tips untuk mengelakkan anda terlalu emosi semasa trade. Anda disarankan menggunakan wang lebihan daripada gaji atau pendapatan dan jangan sesekali menggunakan WANG PANAS.
Jangan deposit WANG PANAS iaitu wang keperluan bulanan kerana anda akan terdedah kepada emosi yang benar-benar ketara. Ramai yang beremosi disebabkan depo wang keperluan antaranya duit sewa rumah, bill api air, ansuran kereta, dan lain-lain lagi.
Dalam forex trading ni bukanlah teknik atau modal yang penting untuk bertahan lama. Paling penting adalah emosi, kerana ramai yang mempunyai skill trading yang baik tetapi gagal dari segi psycologi atau emosi. Oleh sebab itu, pengurusan kewangan (money management) sangat dititikberatkan dalam dagangan forex.
Sudah pasti anda perlu perbetulkan money management di rumah dahulu dengan mengasingkan wang keperluan keluarga dan komitmen bulanan sebelum memperuntukkan wang untuk deposit ke akaun forex.
 Pengurusan kewangan atau dalam konteks ini peruntukan wang untuk trade adalah PERSEDIAAN awal yang penting. Jika PERSEDIAAN ini tidak dibuat dengan betul, saya bimbang anda akan kecundang dalam masa yang singkat dalam forex trading. Sebab utamanya adalah GAGAL MENGAWAL EMOSI dengan baik.
Apabila emosi sedang menguasai, mulalah anda menggandakan Lot saiz dan merisikokan akaun dengan lot yang tidak munasabah. Seandainya terkena Stop Loss, katakan risiko yang tidak munasabah sehingga 30% dalam satu-satu position, hanya 3 kali Stop Loss akaun anda akan hancur (Margin Call). Ini akan menyebabkan anda lebih beremosi dan hentak lot besar selepas itu untuk mendapatkan semula modal yang telah rugi.
JANGAN ambil mudah soal EMOSI. Sebaiknya bagi trader yang baru gunakan dahulu akaun demo yang disediakan broker. Selepas itu boleh mulakan akaun real dengan mendapatkan modal free $50 daripada beroker SaracenMarkets. Klik sini untuk dapatkan modal percuma dari SaracenMarkets.
Goodluck kepada anda semua!
Kuasai Analisis Fundamental/Sentimen Dengan Buku Ini


Pergerakan Matawang Forex Sesi Asia, Yen Semakin Kuat

Yen menaik berbanding dolar US dan matawang lain pada sesi Asia hari Rabu berikutan kesan geopolitik terkini yang berlaku di semenanjung Korea.
Korea Utara menyatakan, mereka sedang memeriksa secara terperinci tentang pelan untuk melancarkan peluru berpandu ke wilayah US Pasifik di Guam, selepas Presiden US, Donald Trump menjelaskan jika terdapat sebarang ancaman kepada Amerika, mereka tidak akan teragak-agak untuk melancarkan serangan.
Disebabkan oleh tekanan diatas, yen menguat dan pasangan matawang USDJPY kekal susut 0.52% kepada 109.77 yen setakat jam 10.10 pagi, selepas berada disekitar 110.75 pada pembukaan pasaran minggu ini.
EURJPY pula susut 0.69% kepada 128.77 yen, dan matawang AUDJPY jatuh 1.12% kepada 86.34 yen.
 ” Pasaran sebelum ini memihak kepada matawang utama lain (selain Yen) selepas kenyataan tentang Korea Utara oleh Presiden Trump di keluarkan, jadi pergerakan secara tiba-tiba berlaku apabila Korea Utara mengeluarkan ancaman mereka kepada Guam”, kata ketua strategi forex di Daiwa Sekuriti, Mitsuo Imaizumi.
“Ada diantara para pelabur menjangkakan Korea Utara akan melancarkan serangan ke atas Guam pada masa yang terdekat. Jadi impak pegerakan seperti ini akan pudar tidak lama lagi”
Risiko sentimen di pasaran kewangan juga antara punca yang menyebabkan hasil jualan bon Amerika menurun dan memberi kesan terhadap kekuatan dolar. Di bursa saham Asia, saham US melemah pada pagi ini, bon US jatuh sebanyak 3 mata.
Indeks US dolar yang mengukur kekuatan berbanding enam matawang utama lain, kekal di paras 93.633 selepas melepasi paras tertinggi 11 hari, 93.876 semalam.
Matawang EURUSD susut 0.2% kepada $1.1729, selepas susut 0.4% semalam berikutan data tawaran pekerjaan US bagi Jun meningkat di luar jangkaan. Manakala GBPUSD susut 0.03% kepada 1.2986.


Persoalan Dari 2 Bank Pusat Utama Dunia Terjawab!

US Dollar meningkat pada hari Selasa menjelang pilihanraya presiden yang semakin hampir. Namun, kontroversi terhadap e-mel peribadi Clinton kekal menganggu pergerakan matawang ini.
Sementara itu, kedua-dua Bank of Japan dan Reserved Bank of Australia mengekalkan kadar seperti mana yang telah dijangka sebelum ini. Keputusan ini hanya memberi impak kecil buat matawang yen, manakala melonjakkan Aussie ke tahap yang lebih tinggi.
Aussie meningkat sebanyak 0.5% selepas bank pusat mengekalkan kadar tunai tidak berganjak pada tahap 1.5 peratus.
AUD/USD, 30 minit
Ekonomi Australia semakin pulih dan dijangka berkembang sehingga awal tahun depan berikutan langkah pemotongan kadar Mei dan Ogos lalu.
 Di Jepun, Bank of Japan juga dikatakan tidak mengambil sebarang langkah tambahan walaupun telah memotong ramalan inflasi. Kebanyakan pelabur juga masih menanti sidang media selepas mesyuarat BoJ oleh Gabenor Haruhiko Kuroda petang ini.
USD/JPY, 30 minit
US Dollar didagang sederhana dalam sesi ini selepas tergelincir sebelum ini akibat isu e-emel Clinton yang disebut-sebut sebagai bakal memenangi kerusi presiden tersebut.
Dalam sesi ini juga, matawang Euro menyusut sedikit berbanding Dollar.
Sterling juga dicatat melemah. Namun komen Mark Carney yang dikatakan ingin kekal dalam gerak kerja ekonomi Britain telah menyokong kekuatan matawang tersebut.
GBP/USD, 30 minit


Ulasan Minit Mesyuarat RBA: Pendapatan Isi Rumah Dan Perbelanjaan Dijangka Meningkat

Bank pusat Australia (RBA) bertambah yakin dengan keadaan ekonomi negara mereka, disokong oleh perkembangan yang baik pada pasaran buruh walaupun masih bimbang dengan kenaikan hutang isi rumah serta nilai aussie dolar yang mengukuh.
Dalam minit mesyuarat RBA bulan September hari ini, penggubal polisi turut meragui adakah pekerjaan yang kukuh akan membawa kepada kenaikan pendapatan tidak lama lagi.
Bagi menstabilkan risiko ketinggian hutang swasta dan inflasi yang bergerak perlahan, RBA telah mengekalkan kadar faedah di paras 1.50%, paras yang sama sejak Ogos 2016 yang lalu. Ramai dikalangan ahli ekonomi menjangkakan kadar ini akan kekal sehingga tahun depan.
Walau bagaimanapun, data terkini daripada pasaran buruh telah meningkatkan keyakinan bank pusat terhadap kondisi ekonomi Australia.
Laporan menunjukkan, “Perkembangan yang kukuh dijangka akan berterusan, di mana akan meningkatkan pendapatan isi rumah serta perbelanjaan di masa hadapan”.
Bank pusat masih melihat peningkatan pendapatan akan kekal perlahan untuk satu tempoh masa, namun akan mula naik secara beransur-ansur.
 Pada minggu lepas, data pekerjaan Australia melonjak kepada 54,200 bagi bulan Ogos, peningkatan paling tinggi sejak Oktober 2015. Pekerjaan tetap turut menunjukkan kenaikan yang positif tahun ini selepas susut di tahun 2016.
Keuntungan korporat juga menyokong keyakinan perniagaan dan berada di paras paling kukuh sejak 2008.
Dengan data-data yang positif, RBA menjangkakan ekonomi yang bernilai A$1.7 trillion ini berpotensi untuk berkembang melebihi 3 peratus beberapa tahun lagi.
Namun kebimbangan terhadap kadar pengangguran yang berada pada paras setinggi 5.6 peratus, menunjukkan masih ramai penduduk sedang mencari pekerjaan. Hal ini menjadi menghalang kepada kadar kenaikkan pendapatan yang meningkat dengan perlahan di paras 1.9%
Hutang isi rumah yang meningkat melebihi pendapatan juga boleh memberi tekanan kepada perbelanjaan. Antara faktor yang mendorong peningkatan hutang adalah spekulasi dalam sektor hartanah terutamanya di Sydney dan Melbourne dimana harga rumah meningkat dua kali ganda sejak 2008.
Pegawai bank pusat juga menjelaskan bahawa peningkatan dolar Australia yang mencapai $0.8125 berbanding dolar pada bulan ini, didorong oleh penurunan berterusan US dolar
Mereka turut memberi amaran jika nilai Aussie naik lebih tinggi akan memberi tekanan kepada harga pengguna serta perkembangan ekonomi dan pekerjaan di masa hadapan.


Analisis GOLD – ‘Jangan Kejut Harga Emas Yang Sedang Tidur’, Siap Pacak 350 Pips!

Terbitan data inflasi Amerika Syarikat (AS) yang mencatatkan peningkatan serta hasil perbendaharan AS 10 tahun yang telah menyusut di bawah paras 1.60% telah memacu lonjakan pada harga emas.
Penantian terhadap Federal Reserve (Fed) mengenai pengetatan dasar polisi serta kadar inflasi AS yang meningkat tinggi turut mengakibatkan pelabur kembali beralih arah kepada dagangan emas.
Di samping itu, pelabur juga dijangka akan meneliti kepada data indeks harga pengeluar (PPI) AS yang akan menjadi sumber rujukan untuk menilai pergerakan harga emas selanjutnya.
Pada carta harga XAU/USD yang mengukur nilai emas berbanding USD kembali mempersembahkan aksi lagak ngeri dengan mencatat lonjakan drastik melebihi 350 pips pada sesi dagangan Khamis.
Selepas sahaja menyentuh paras halangan Moving Average (MA50) pada rangka masa 1 jam, pergerakan harga terus meroket dan menghampiri paras rintangan yang menjadi tumpuan pelabur pada 1800.00.
Peningkatan yang dipaparkan dilihat telah mencantas paras tertinggi minggu lalu serta paras rintangan paling sukar ditembusi sekitar 1780.00 untuk memberi isyarat awal perubahan trend yang lebih jelas.
 Jika kenaikan harga emas berjaya diteruskan, kebarangkalian harga emas dijangka berupaya melepasi zon rintangan 1800.00 untuk kembali menguji zon rintangan seterusnya pada 1830.00.
Zon rintangan 1830.00 tersebut juga merupakan zon yang kukuh meskipun sering kali diuji dan masih utuh bagi mengekang daripada lonjakan harga yang lebih tinggi sejak daripada sesi dagangan Julai.
Namun sekiranya pergerakan harga kembali merundum semula, pergerakan harga berkemungkinan bakal menguji zon RBS (resistance become support) 1780.00 sebelum susut ke paras yang lebih rendah.
Sekiranya harga terus susut lebih parah, junaman berikutnya akan menyaksikan harga menjunam semula ke zon RBS 1760.00 yang mana ia merupakan zon yang memulakan rentak kenaikan harga.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG